Šta nakon izbora\nGrađani su shvatili postojeću suštinu i stekli iskustvo da se državni sistem ne menja, već se isti ljudi rotiraju sa jednog mesta na drugo. Sa takvim iskustvom građani su u hodu menjali politička uverenja i prelazili na stranu potencijalnog pobednika ili su se, zgroženi dinamikom političke scene, povlačili i odlučivali da u farsičnim izborima ne učestvuju. Večina sadašnjih učesnika u izborima očekuju da će pobednici ispuniti predizborna obećanja, iako u iskustvu imaju saznanje da se to nije događalo. Ne pitaju se kako će se pokrenuti devastirani državni sistem, niti razmišljaju o sopstvenim ulogama u očekivanim promenama. Većina koja je glasala za pobednike ne razmišlja da svako od njih treba da menja sopstvene vrednosne sisteme i ulože kreativnu i radnu energiju u dugotrajne procese izgradnje novih odnosa\nVeliki broj njih je zauzeo mesta ispred opštinskih i gradskih odbora pobedničke stranke u nameri da se priključi njenom članstvu. Ne interesuju ih programi i ideologija već mogućnost da se uz pomoć stranke domognu nekog radnog mesta. Ako im se namera realizuje, priključiće se vojsci od hiljada stranačkih kadrova koji sede po državnim institucijama ne znajući šta treba da rade i ne interesujući se kako će zaraditi platu. Sa takvim društvenim odnosima suočiće se buduća vlada kao i sve one pre nje, koje su uvećavale parazitski korpus birokratije. Verovanje da će Aleksandar Vučić da prekine dosadašnju praksu i samanji štetočinski činovnički aparat po državnim institucijama, ne temelji se na realnim postulatima. Njegova stranka je u predhodnom mandatu u državne ustanove širom Srbije smestila hiljade svijih članova i rođaka. Uz njih su hiljade statusno identičnih osoba koje pripadaju strankama koalicionih partnera. Ako bi neko iz buduće vlade odlučio da demontira rođačko-partijski sistem, našao bi se u nezavidnoj situaciji i bio izložen odijumu stranačkog članstva i njihovih familija. Ujedinila bi ih spoznaja o potrebi da brane ono što su dobili, i tako organizovani mogli bi da ugroze i mesto tvorca takve ideje. Po istom scenariju odvijali bi se pokušaji da se demontiraju državne institucije i državna preduzeća U svakom segmentu naišlo bi se na zaštićene ličnosti. Buduća vlada će da otpusti ili uhapsi samo one koji nisu članovi stranaka vladajuće koalicije ili one koji nemaju njihovu zaštitu. Pošto je preko Srbije razapeta gusta mreža ispletena od tajnih i javnih interesa etabliranih pojedinaca, njeno demontiranje bi zahtevalo angažovanje ljudi koji nisu zapetljani u njene niti, a takvih ljudi nema na javnoj sceni Srbije.\nGrađani Srbije su indirektno odlučili da se ne gradi novi sistem već da se popravlja stari. Popravke će samo ojačati njegove patološke snage i učvrstiti stanje entropije. Ako bi buduća vlada promenila nefunkcionalni ustav i završila pregovore sa Kosovom postojali bi konkretni pokazatelji da njeno delovanje predstavlja polaznu osnovu sa koje može da se učini novi korak napred. Put ka izgradnji državnog sistema u kojima će postojati pravila i zakoni stariji od svakog umišljenog moćnika, još nije trasiran.


UN usvojile novu rezoluciju o Siriji\nAmbasadori članica Saveta bezbednosti Ujedinjenih nacija iz zapadnih zemalja prihvatili su danas novi predlog rezolucije o zaustavljanju nasilja u Siriji i predvideli da će ona biti brzo usvojena pošto je uklonjen eksplicitni zahtev da se predsednik Sirije Bašar Asad povuče.\nU poslednjem nacrtu rezolucije se daje "puna podrška" odluci Arapske lige da "pomogne političku tranziciju koja bi dovela do demokratskog, pluralističkog političkog sistema".\nU nastojanju da se pridobije podrška Rusije uklonjena je odredba kojom se od Asada otvoreno traži da prepusti vlast svom zameniku pre nego što se obrazuje nova vlada.\nZa sada nije poznato da li će novi predlog dobiti podršku Rusije čiji su predstavnici ranije rekli da se plan Arpaske lige svodi na promenu režima i da oni neće podržati rezoluciju koja podržava takav plan.\nBritanski ambasador Mark Lajal Grant i francuski ambasador Žerar Aro rekli su da očekuju da bi konačna verzija mogla biti spremna za glasanje sutra, dok je američka ambasadorka Suzan Rajs bila manje optimistična.\nRuski ambasador Vitalij Čurkin nije želeo da komentariše tekst novog predloga rezolucije.\nU novom nacrtu eksplicitno se ne traži obrazovanje vlade nacionalnog jedinstva, kao ni raspisivanje slobodnih izbora, što je jedan od važnih elemenata plana Arapske lige.\nTakođe je izbrisan paragraf kojim se članice UN pozivaju da preduzmu mere da se spreči prodaja oružja Siriji koja većinu oružja kupuje od Rusije.


Povodom predloženih izmjena izbornog zakona koje se tiču političkih partija nacionalnih manjina i nedavnih reakcija na prijedloge izmjena, Bošnjačko nacionalno vijeće izdaje sljedeće\nU praksi se pokazalo da postojeći Zakon o izboru narodnih poslanika ima određenih nedostataka koje je trebalo još ranije otkloniti.\nNaime, bilo je zloupotrebe manjinskih lista jedne nacionalne manjine koju su koristili pripadnici većinskog naroda kao način da uđu u parlament što je imalo za posljedicu da izabrani poslanici ne zastupaju interese te nacionalne manjine.\nOtklanjanje ovog nedostatka u skladu je sa principima demokratske vladavine i u interesu zaštite i očuvanja prava nacionalnih manjina.\nNacionalna vijeća nacionalnih manjina su najviša politička i predstavnička tijela nacionalnih manjina i čuvari interesa nacionalnih manjina pa stoga je najispravnija stvar da se od strane istih i vrši kontrola manjinskih lista i spriječi zloupotreba od strane onih koji ne pripadaju toj nacionalnoj manjini pa time i nemaju namjeru da u parlamentu zastupaju njihove nacionalne interese.\nBošnjačko nacionalno vijeće je stava da je potrebno uvesti obavezu da kandidati za narodne poslanike na listi političkog subjekta manjinskog naroda moraju biti upisani u poseban birački spisak nacionalne manjine koju žele da predstavljaju.\nPitanja koje se sada postavlja je kome bi moglo da zasmeta sprečavanje zloupotrebe manjinskih lista.


Agata Kristi - Slučajevi gospođice Marpl na kanalu Epic Drama Srbija - Agatha Christie EX-YU FanPage\nsreda, 29. juna 2022. @ 00:34\nSlučajevi gospođice Marpl na kanalu Epic Drama Srbija od subote 06. februara\nPremijerno od subote 6. februara u 21.00h\nPridružite se gospođici Džejn Marpl u njenim avanturama rešavanja misterioznih ubistava. U prvoj sezoni, upoznajemo detektivku amatera, koja živi u mirnom engleskom selu Sent Meri Mid. Ona ima veoma analitičan um i, na neki način, oko sebe privlači misteriozne zločine i ubistva. Iako je u početku skeptična tim povodom, lokalna policija vremenom shvata da su njene veštine veoma korisne. Gospođica Marpl istražuje misterioznu smrt omraženog pukovnika Lucijusa Proteroa, zatim, ubistvo u vozu, pronađeno telo mlade žene u biblioteci, kao i ubistvo koje se još uvek nije dogodilo.\nPrva sezona koja počinje premijerno emitovanje na kanalu Epic Drama Srbija je emitovana premijerno 2004. godine. Epizode prve sezone su:\nAgata Kristi ~ Miss Marple na filmu ~ Agatha Christie EX-YU FanPage (agatha-christie.net)\nPogledano 2.220 puta, 1 pregleda danas\nutorak, 3. februara 2015. @ 13:31 Agatha Christie EX-YU Fan Page 0\nPregledanih strana danas : 1565\nUkupno pregledanih strana : 69730987


BMW X4 – novi render\n24 Jan 2011 - 01:00 Top secret Link\nO BMW-u X4 se priča već godinama, a kako stvari sada stoje, njegova proizvodnja će se odvijati u američkom Spartanburgu, gde će se od 2014. godine proizvoditi oko 90.000 komada godišnje.\nMerdad Porsche Cayenne Turbo\n23 Jan 2011 - 20:57 Tuning Link\nBritanski tjuner Merdad je pre nekoliko meseci privukao pažnju svojom zanimljivom konverzijom Porschea Cayenne u model Merdad Cayenne 902 Coupe (zvanično predstavljen u novembru 2010. na MPH The Prestige & Performance Motor Showu u Londonu), ali u njihovoj paleti je i modifikovani Cayenne Turbo sa standardnim brojem vrata.\nVIDEO: BMW serije 1 na daljinsko upravljanje via Nokia C7 Symbian smartphone\n23 Jan 2011 - 18:07 Video Link\nFord Mustang Boss 302 Laguna Seca Grabber Blue prodat za 450.000 dolara\n23 Jan 2011 - 17:25 Vesti Link\nKao što je bilo i najavljeno, jedinstveni Fordov Mustang Boss 302 Laguna Seca u Grabber Blue boji je 22. januara prodat na jubilarnoj, 40. Barrett-Jackson aukciji u Scottsdaleu, Arizona, i to za 450.000 dolara (330.165 evra).\nBMW M3 Track Edition za Holandiju\n23 Jan 2011 - 14:06 Noviteti Link\nBMW će uskoro kupcima ponuditi još jedno specijalno izdanje BMW-a M3. Ali samo kupcima u Holandiji...\nTokom 2010. prodato blizu 15.000 Fiat Punta Classic\n23 Jan 2011 - 12:48 Vesti Link\nPreduzeće "Fiat Automobili Srbija" (FAS) je tokom 2010. prodalo blizu 15.000 "punta klasik" kupcima u zemlji i inostranstvu, a taj broj prati i količina montiranih automobila u pogonima u Kragujevcu u prošloj godini, izjavila je Tanjugu predstavnica za javnost srpsko-italijanske kompanije Iva Đurić.\nRim odustaje od trke Formule 1\n23 Jan 2011 - 12:44 Vesti Link\nKoju nisu mogli ni da dobiju\nRimljani neće biti u prilici da gledaju uličnu trku Formule 1 u svom gradu, što je do juče bila zamisao gradskih otaca. Juče je objavljeno da odustaju od planova i da svoj snage preusmeravaju na druge stvari.\nProdaja Lade u Rusiji porasla za skoro 50 odsto\n23 Jan 2011 - 09:38 Vesti Link\nRuski automobilski gigant, fabrika “Avtovaz”, saopštila je da je lane povećala, uz podršku države, prodaju automobila marke “lada” na domaćem tržištu za 48 odsto, na 517.147 vozila.\nNo comment: japanski VeilSide 4509 GTR sa 680KS na bazi Toyote Supra\n23 Jan 2011 - 01:14 Tuning Link\nPagani Huayra – nova zvanična slika\n23 Jan 2011 - 00:23 Noviteti Link\nDok čekamo na oficijelnu promociju Paganija Huayra, evo još jedne njegove zvanične slike koja je pre vremena objavljena na internetu.\nVilijams na berzi\n22 Jan 2011 - 18:54 Vesti Link\nU Vilijamsu su objavili da ozbiljno razmišljaju da se bace na berzu kako bi prodajom akcija tima obezbedili dugoročno finansiranje i izvesniju budućnost.\nGeneral Motors ulaže 450 miliona dolara u Meksiko\n22 Jan 2011 - 17:41 Vesti Link\nAmerički Dženeral motors uloziće 540 miliona dolara u izradu energertski efikasnih motora u fabrici u Toluki u centralnom Meksiku.\nVIDEO : reklama za Volkswagen Jettu\n22 Jan 2011 - 14:50 Video Link\n«Prethodni 1 2 3 ... 7651 7652 7653 7654 7655 7656 7657 7658 7659 7660 7661 ... 8674 8675 8676 Sledeći»


Na tribini u Beogradu diskutovalo se o položaju mladih na nacionalnom nivou\nU utorak 24. aprila u 12:00h u Domu omladine u Beogradu održana je šesta tribina u okviru karavana „Glas za mlade“.\nNa tribini su, o položaju mladih na nacionalnom nivou, ispred svojih političkih partija govorili:\nGordana Predić - Socijaldemokratska partija Srbije,\nJovan Najdenov - Liberalno demokratska partija,\nNina Živanović – Socijaldemokratska unija,\nMarko Đurić – Srpska napredna stranka,\nKonsatntin Samofalov – Demokratska stranka i\nTanja Glišić – Ujedinjeni regioni Srbije.\nGordana Predić, ispred SDPS-a, naglasila je da je veliki problem Srbije odliv mladih ali i apelovala na prisutne mladi da se bore za svoje mesto i bolji položaj u našem društvu.\nMarko Đurić je, ispred SNS-a, naglasio da su mladi skrajnuti iz političkog odlučivanja i istakao da je potrebno da je potreban „juriš za sve mlade“ kojim će se povećati njihovo učešće u organima odlučivanja.\nJovan Najdenov iz LDP-a istakao je da problemi mladih nisu parcijalni te da je potreban snažan fokus i odlučan pristup rešavanju istih.\nKonstantin Samofalov izjavio je da je da su mladi centralna tačka programa DS-a i da kao takvi moraju imati veću šansu u društvu.\nNina Živanović ispred SDU navela je da je smatra da je apatija i averzija mladih prema politici veliki problem danas, dok je Tanja Glišić, ispred URS-a, istakla da Ministarstvo omladine i sporta mora da postoji i u narednom mandatu vlasti kao i da treba obezbediti mehanizme da se izglasani Zakon o mladima poštuje.\nOdgovori sa tribine u Beogradu biće korišćeni za snimanje dokumentarnog filma koji će biti publikovan u periodu nakon izbora i služiće kao dokaz obećanja političara mladima.


Novozaražno lice onkološki pacijent sa UKC-a - GradPrijedor.com - Portal grada Prijedora\nHome»Društvo»Novozaražno lice onkološki pacijent sa UKC-a\nNovozaražno lice onkološki pacijent sa UKC-a\n6. maja 2020. Updated: 6. maja 2020. 2 Mins Read\nGradonačelnik Prijedora Milenko Đaković izjavio je danas da je, prema rezultatima testiranja u posljednja 24 časa, jedno lice iz Prijedora zaraženo virusom korona.\n„To je onkološki pacijent, žena starije životne dobi koja je bila na liječenju u Univerzitetskom kliničkom centru u Banjaluci. Naknadnim testiranjem ustanovljeno je da je dobila virus korona. Ovdje nije imala kontakata jer je ležala u bolnici, samo unutar tog kruga je moglo biti prenosa“, rekao je Đaković novinarima nakon sjednice gradskog Štaba za vanredne situacije.\n„Kroz karantine je do sada prošlo 207 ljudi, a otpušteno je 148. Naše službe obezbjeđuju i prevoz od graničnih prelaza do karantina u Prijedoru i ti će se troškovi morati regulisati u narednom periodu“, naveo je Đaković.\nOn je čestitao Đurđevdan svima koji danas slave i zamolio domaćine da u što užem krugu proslave krsnu slavu, posebno jer je policijski čas na snazi od 15:00 časova.


izvor: agencije foto: 12.06.2018.\nMinistarstvo poljoprivrede, šumarstva i vodoprivrede Srbije i NALED-ov Savez za hranu i poljoprivredu predstavili su danas Vodič za deklarisanje, označavanje i reklamiranje hrane koji obezbeđuje preciznije označavanje sastava i kvaliteta namirnica, navodeći da će se novi pravilnik o označavanju hrane primenjivati od 15. juna.\nKoličinu ovih sastojaka proizvođači će morati da daju na 100 grama ili 100 mililitara proizvoda. Sve te informacije moraju biti na istoj strani ambalaže, odnosno u jednom vidnom polju potrošača.\nUkoliko proizvod ima manje od 20 miligrama glutena po kilogramu, onda može da nosi oznaku da je „bez glutena”.\n„Potrošač treba da dobije ispravne i jasne podatke o hrani, posebno o sastavu, količini, trajnosti, poreklu, karakteristikama identitetu i svojstvima hrane”, kazao je Vujović.\nPredsedavajući Saveza za hranu i poljoprivredu i generalni direktor Atlantik grupe za Srbiju Vladimir Čupić rekao je da će novi Pravilnik o deklarisanju hrane pomoći i proizvođačima i potrošačima.\n„To je pomoć nama koji imamo odgovornost da na pravi način označimo hranu i piće koje proizvodimo, nadležnim službama koje imaju zadatak da kontrolišu primenu propisa, ali i potrošačima koji imaju pravo na tačne informacije o hrani i piću koje konzumiraju”, istakao je Čupić.\nPravilnikom nije definisana upotreba marketinških termina „sveže”, „prirodno”, „tradicionalno”, ali je preporučeno da njihova upotreba ne dovodi potrošače u zabludu.\nIsti problem je, kako je danas rečeno, i sa oznakom „posno”, jer ne postoji nacionalni standard šta se pod tim terminom podrazumeva.\nEvropa nije htela Jugoslaviju!\nArheološko nalazište Gomolava: Njive kriju tragove rimskog carstva\nSrpski haker proganjao svetske zvezde?\nSvetski mediji: Umesto Ibice, pravo na „Egzit“\nAtmosfera u EU više protiv nego za proširenje\nNovi prostori i eksponati za posetioce Noći muzeja\nRadnička klasa u tranziciji\nNaši stručnjaci otkrivaju lica rimskih imperatora\nRekonstrukcija legijskog logora i „avantura park“ u Viminacijumu


Mekarti začarao mrežu, Siti poražen golom sa centra, "Sveci" i naredne sezone u eliti! - Sportske.net\nNakon ubedljivog trijumfa protiv šampiona, poraz na neočekivanom mestu za Gvardioline "Građane".\nFoto: EPA-EFE/Frank Augstein/NMC/Pool\nSoton vodi protiv Sitija golom sa 40 metara!Soton vodi protiv Sitija golom sa 40 metara!Pep siguran, hoće li ga 13. jul iznenaditi?Pike "2" stiže na Kamp Nou - Identičan scenario, iz Mančestera!Bura donela jake glasine, konačno ćemo gledati Mesija u najjačoj ligi?!\nFudbaleri Sautemptona savladali su Mančester siti na "Sent Meris" stadionu sa 1:0 (1:0).\nPoveli su domaći igrači u 16. minutu i to na kakav način, pogrešio je Zinčenko na sredini terena, Adams mu je ukrao loptu, primetio je napadač Sotona da je Ederson daleko ispred svog gola, uputio je odmah sjajan udarac i lobovao Brazilca sa oko 40 metara udaljenosti.\nUsledila je potpuna inicijativa Sitija, neverovatno je kako su domaći igrači i sjajni Aleks Mekarti "preživeli" u 30. minutu.\nNajpre je Mekarti sjajnom paradom sprečio Sterlinga da postigne pogodak, potom je do lopte došao Fernandinjo, koji je pogodio stativu, nastavio se napadač Sitija nakon odbitka, Silva tuče glavom sa par metara, ponovo Mekarti sjajno brani, potom šut Sterlinga iz izgledne pozicije, ali pored gola!\nSamo par minuta kasnije nova šansa za "Građane", Marez je okušao udarac, Mekarti je ponovo intervenisao.\nU samom finišu prvog dela šansa za Ingsa da opet šokira goste, ali je neprecizno šutirao nakon centaršuta Voker-Pitersa.\nOtišlo se na odmor sa 1:0, samo pet minuta trebalo je gostima da stvore novu priliku, ali magični Mekarti čuva mrežu i nakon pokušaja Žesusa.\nPar minuta kasnije preti Silva i ponovo interveniše golman "Svetaca".\nIgralo se ispred gola domaćina, fudbaleri Sautemptona su nekako odbijali nalete i pokušaje gostujućih igrača, ređali su se pokušaji Silve, Žesusa, Sterlinga, ali nije bilo promene rezultata.\nMogao je Armstrong da šokira Gvardioline pulene u 76. minutu, ali nije uspeo da iskoristi jednu od retkih prilika, Ederson je dobro intervenisao.\nPritiskao je Siti do samog kraja, ali nije bilo promene rezultata, iznenađujuća pobeda Sautemptona kojim je ekipa Ralfa Hazenhitla i matematički obezbedila opstanak u eliti.


PKS pozvala poslodavce da se prijave za dualno obrazovanje - Politički.rs\nPoslodavci koji u narednoj školskoj godini žele da se uključe u model dualnog obrazovanja u Srbiji od juče mogu da se prijave putem specijalizovanog veb portala Privredne komore Srbije (PKS) http://portal.dualnoobrazovanje.rs, saopštila je Privredna komora.\nNavodi se da je poziv otvoren do 30. novembra, a svi zainteresovani mogu na portalu da kreiraju profil kompanije i na jednostavan način podnesu prijavu.\nPKS je najavila da se od sledeće školske 2022/2023. godine u ponudi po dualnom modelu očekuje i sedam novih profila: elektrotehničar telekomunikacija, rukovalac poljoprivredne mehanizacije, kulinarski tehničar, vodoinstalater, tehničar industrijske robotike, galanterista i izrađivač hemijskih proizvoda.\nĐaci koji žele da se školuju po dualnom modelu moći će da biraju ukupno 59 obrazovnih profila.\n“Po dualnom modelu u Srbiji se trenutno školuje 8.000 učenika u 150 škola i u oko 700 kompanija. Prema poslednjim raspoloživim podacima, dualno obrazovanje u Srbiji čini pet procenata celokupnog srednjeg stručnog obrazovanja. Najatraktivniji su profili bravar-zavarivač, tehničar mehatronike, tehničar za kompjutersko upravljanje (CNC) mašina i modni krojač, a među pionirima dualnog obrazovanja u Srbiji izdvajaju se kompanije Tifani, Merkator S, Agromehanika, Inmold, Energotehnika Južna Bačka i Elektromontaža Kraljevo”, rekla je rukovodilac Centra za edukaciju, dualno obrazovanje i obrazovne politike PKS-a Mirjana Kovačević.\nNapomenula je da je dualno obrazovanje model srednjeg stručnog obrazovanja tokom koga se praktično znanje stiče u školi a praktično u odabranoj kompaniji, u nekim slučajevima već od prve godine školovanja.\nKovačevićeva je rekla da prilikom prijavljivanja za dualno obrazovanje poslodavci podnose izjavu o spremnosti za uključivanje u dualno obrazovanje i zahtev za akreditaciju.\nPrateću dokumentaciju za akreditaciju poslodavci dostavljaju najkasnije do 15. decembra, elektronskim putem na mejl: obrazovanje@pks.rs ili na adresu Privredne komore Srbije, Resavska 13-15, Beograd.\nSve prijave koje sadrže potpunu dokumentaciju biće objedinjene u Plan potreba privrede koji PKS dostavlja Ministarstvu prosvete, nauke i tehnološkog razvoja.\nKonačnu odluku o strukturi upisa i odobrenim dualnim profilima doneće MPNTR objavljivanjem Konkursa za upis učenika u srednje škole, koji se očekuje krajem marta 2022. godine, navodi se u saopštenju PKS.\nFond PIO pozvao penzionere da se prijave za besplatnu rehabilitaciju u banjama\nKremlj potvrdio da se Putin vakcinisao i da se oseća dobro\nTagged: DUALNO OBRAZOVANJE, PKS, POSLODAVCI, PRIVREDNA KOMORA SRBIJE


Položen kamen temeljac Kuper Standarda – Ozon Media\nSremska Mitrovica – Danas je položen kamen temeljac za izgradnju fabrike automobilskih zaptivnih sistema „Kuper Standard“ u Sremskoj Mitrovici.\nPolaganju je prisustvovao Premijer Srbije Ivica Dačić, ambasador Sjedinjenih Američkih Država u Beogradu Majkl Kirbi, predstavnici „Kuper Standarda“, Robert Kening podpredsednik za operacije profaje Kuper Standarda, Gradonačelnik Sremske Mitrovice Branislav Nedimović sa saradnicima, Filipo Barbeti generalni direktor IVECO, Agencija za strana ulaganja i promociju izvoza (SIEPA), Fond za podršku investicija u Vojvodini (VIP fond), Unikredit banke i drugih firmi.\nPremijer Ivica Dačić je rekao da je sadašnjim uslovima nemoguće održavati sistem sa tako malim brojem zaposlenih, zato svim kapacitetima treba da se posvetimo ekonomiji, finansijama i stranim investicijama. „Angažovanje na otvaranju novih radnih mesta, najlepši trenutak u radnom danu jednog premijera“, dodao je Dačić.\nPrema najavama, u Kuper Standardu, posao bi trebalo da dobije 600 radnika.\nAmbasador SAD u Srbiji Majkl Kirbi kazao je da je i dolazak premijera na postavljanje kamena temeljca za investiciju u ovom trenutku rekonstrukcije vlade znak da ona radi na rešavanju ekonomskih pitanja.\n„Voleo bih da pričam o investitorima iz Amerike jer ovde, u ovom gradu, postoji još jedan koji upošljava 1.000 radnika. U Sremskoj Mitrovici zaposliti 1.500 ljudi je velika stvar“, kazao je Kirbi.\nOn je dodao da se očekuje da će u prvom kvartalu 2014. godine iz ove fabrike izaći prvi proizvodi na tržište.\nBranislav Nedimović, gradonačelnik Sremske Mitrovice zahvalio se svima koji su učestvovali u realizaciji projekta i kao primer za efikasnost uprava pomenuo Gradsku upravu za urbanizam koja je za 12 dana uspela da izda građevinsku dozvolu.\n„Mi smo prvi kontakt sa predstavnicima Kuper Standarda napravili u aprilu prošle godine, a zatim u decembru i započeli dogovore. Najveći uspeh je 500 mitrovčana, odnosno toliko porodica, koje će moći da nađu posao u ovoj firmi“.\nGradonačelnik je na izlaganju rekao i da će uskoro, već za nekoliko meseci u industrijskoj zoni „Sever“ u Sremskoj Mitrovici, početi sa radom još dva nova gradilišata.\n„Kuper Standard“, jedan od najvećih svetskih proizvođača delova za automobile, izgradiće u Sremskoj Mitrovici do kraja godine 18.000 kvadratnih metara poslovnog i proizvodnog prostora, gde će se proizvoditi gumeni i plastični delovi za sve vrste vozila, odnosno kederi (dihtunzi) za vrata i prozore.\nTo je jedna od trenutno najvećih investicija u Srbiji, ukupne vrednosti 35 miliona evra.\nPosao će dobiti oko 600 radnika, koji će pre ulaska u proizvodne pogone završiti obuku u sličnoj fabrici ove firme u Poljskoj i Francuskoj.\nU sledećoj fazi će se graditi još 10.000 kvadratnih metara prostora radi proširenja proizvodnje i novog zapošljavanja.\nUgovor o kupovini građevinskog zemljišta i izgradnji nove fabrike za proizvodnju auto-delova i opreme potpisali su pre tri meseca potpredsednik „Cooper Standarda“ za Evropu, Robert Kening, i gradonačelnik Sremske Mitrovice, Branislav Nedimović.\nGrad je prodao parcelu površine 6,3 hektara u radnoj zoni „Sever“ za 45 miliona dinara.\nSIEPA će podržati ovaj projekat sa 8.000 evra po zaposlenom, jer je reč o pogonu koji će snabdevati fabriku „Fijat Srbija“, i izvoziti gotovo svim velikim svetskim proizvođačima automobila, navedeno je u saopštenju.\nTridesetak slobodnih mesta u mitrovačkoj Visokoj školi\nSmanjuje se broj Kovid pozitivnih na bolničkom lečenju\nOd maja „Uzmi račun i pobedi 2021“\nMoguće je uvođenje novih pravila: Razmatra se i...\nPOSADI SVOJ HLAD Građani u velikom broju došli...\n(VIDEO) Značajna ulaganja u opremanje Opšte bolnice Sremska...\nSamo vakcinisani na stadione? Tiodorović o onima koji...\nĐACI U KLUPAMA OD 19. APRILA\nKonjički sport popularan u Sremskoj Mitrovici (VIDEO)\nSledeće nedelje počinje postavljanje kontejnera za STAKLENU AMBALAŽU\nMoguće je uvođenje novih pravila: Razmatra se i trajno oduzimanje dozvole za ove prekršaje\nPOSADI SVOJ HLAD Građani u velikom broju došli po sadnice Jasena\nZnačajna ulaganja u opremanje Opšte bolnice Sremska Mitrovica\nYouTube Video VVVzUmUwSXlyVXBlOHdKY2FQdXZ5OFZ3LmdER2pCWmktTlNB\n“Posadi svoj hlad” - Sremska Mitrovica\nYouTube Video VVVzUmUwSXlyVXBlOHdKY2FQdXZ5OFZ3LnByajdpSHFVaEw0\nJahanje na sremskomitrovačkom Hipodromu\nYouTube Video VVVzUmUwSXlyVXBlOHdKY2FQdXZ5OFZ3LjVpUTlxZ2RlTV9r\nOzon na Kako smo jedva dočekali, nismo se baš pokazali


Hitan sastanak Saveta bezbednosti UN o Ukrajini\nSavet bezbednosti UN održaće u petak hitan sastanak posvećen rastućim tenzijama u istočnoj Ukrajini koje prete primirju na snazi od februara ove godine, saopšteno je danas u UN.Sastanak će biti održan na zahtev Litvanije nakon što je ukrajinski predsednik Petro Porošenko izjavio da se više od 9.000 ruskih vojnika nalazi na istoku Ukrajine.\nPorošenko upozorio je danas da postoji "ogromna" pretnja od novih, velikih napada proruskih pobunjenika na istoku Ukrajine gde je najmanje 24 ljudi poginulo u poslednja 24 sata.\n"Pretnja obnove vojnih akcija velikih razmera od strane ruskih terorističkih grupa ostaje ogromna", rekao je Porošenko u godišnjem obraćanju u ukrajinskom parlamentu, navodeći da se više od 9.000 ruskih vojnika trenutno nalazi u Ukrajini.\nKijev je optužiio proruske separatiste da su juče ujutru krenuli u veliku ofanzivu, sa vioše od 10 tenkova i 1.000 ljudi, na položaje kijevskih snaga u Marinki, mestu udaljenom oko 20 kilometara od Donjecka.\nPobunjenici su demantovali te optužbe ali su priznali da je bilo okršaja blizu Marinke.\nPorošenko je rekao da su ukrajinske snage uspele da odbiju napad separatista. On je međutim priznao da su ukrajinske snage upotrebile teško oružje koje je ranije bilo udaljeno od linije fronta u skladu sa mirovnim sporazumom Minsk dva, potpisanim 12. februara.\nSukobi kod Marinke bili su najteži od kada su pobunjenici povratili kontrolu nad železničkim čvorom u Debalcevu, na pola puta između dva separatistička uporišta Donjecka i Luganska, neposredno posle stupanja prekida vatre na snagu 15. februara.\nOd izbijanja oružanog sukoba na istoku Ukrajine u aprilu 2014. poginulo je više od 6.400 ljudi.\nSastanak Saveta bezbednosti UN predviđen je u 13.30 (GMT).


Imenovan novi šef diplomatije Libije, umjesto Kuse\nDržavni sekretar u libijskom ministarstvu za evropska pitanja Abdelati Obeidi imenovan je za šefa diplomatije i zamjeniće Musu Kusu koji je prošle nedjelje preko Tunisa otišao u Veliku Britaniju i tamo saopštio da podnosi ostavku, saopšteno je sinoć u Tripoliju.\nObeidi se nalazi u posjeti zemljama južne Evrope posvećenoj okončanju sukoba u Libiji. Izaslanik libijskog vođe Moamera Gadafija rekao je grčkom premijeru Jorgosu Papandreuu da Gadafi traži način za izlazak iz krize.\nIz Grčke otputovao je u Tursku, a potom ide na Maltu, što po ocjeni AP-a, predstavlja znak da Gadafijev tvrd stav omekšava pod pritiskom neprestanih napada.\nKusa je bio Gadafijev čovjek od najvećeg povjerenja i direktni učesnik u svemu što se tiče najužeg kruga Gadafijevog režima. Libijska opozicija tvrdi da je Kusa bio umiješan u bombaški napad na putnički avion koji se 1988. srušio u škotskom gradiću Lokerbi.


Gdje su pare – Ružniću – inmedia.ba\n0 2 Marta, 2021 12:14\nU više navrata su poslanici Parlamenta F BiH tražili izvještaj o utrošku 4 miliona KM. US – kanton je ova sredstva namjenski dobio za podršku segmentu zdravstva i sigurnosti u ublažavanju posljedica migrantske krize.\nInteresantna je i činjenica da je Vlada USK-a na čelu sa Ružnićem javno priznala gdje su ova sredstva utrošena, a da istovremeno izvještaj o utrošku izbjegava dostaviti Vladi i Parlamentu F BiH.\nVlada Mustafe Ružnića je javnosti uskratila i izvještaj o utrošku 24 miliona za sanaciju šteta izazvanih pandemijom. Većina kantona je ova sredstva iskoristila za podršku privredi. I Vlada USK-a je raspisivala u nekoliko navrata javni poziv za podršku privrednim subjektima koji su pretrpjeli štetu u poslovanju izazvanu covidom.\nDo danas ovi javni pozivi nisu realizirani, a kako su sredstva za ovu namjenu potrošena saznat će se tek smjenom Ružnićeve Vlade ili pokretanjem istražnih predmeta o nenamjenskom utrošku sredstava sa viših nivoa.\nUpravo zbog netransparentnog rada i nenamjenske potrošnje, Vlada Mustafe Ružnića je ostala i bez parlamentarne većine.\nAgonija bezakonja koju su izazvali kadrovi A SDA preobučeni u proevropski NES bi veoma brzo mogla završiti smjenom ili novim optužnicama za korupciju i zloupotrebe.\nPo broju podignutih optužnica ova je Ružnićeva Vlada u istoriji kantona daleko ispred svih drugih zajedno…


- Vlada nastavlja realizaciju obaveza u rješavanju zahtjeva iz oblasti boračko-invalidske zaštite. Na prošloj sjednici smo utvrdili određen broj zaključaka, a do danas smo jedan broj realizirali. Danas smo realizirali i jedan od zaključaka koji se odnosi na donošenje odluke za utvrđivanje koeficijanta za obračun i isplatu mjesečnih naknada za RVI, porodice šehida i poginulih boraca i dobitnike najvećih ratnih priznanja - rekao je Bukvarević.\n- Sporazum nam je omogućio da priremimo odluku za ovu godinu i da, nakon pet godina, povećamo invalidnine za gotovo 90.000 ratnih vojnih invalida i porodica šehida i poginulih boraca i za 4.900 dobitnika najvećih ratnih priznanja. To je povećanje za 1,5 posto na mjesečnom nivou, a ukupno na godišnjem 5,5 miliona KM na ovih 280 miliona KM koje smo imali na raspolaganju – rekao je Bukvarević.\n- Ali nastojimo izdvajati u okviru raspoloživih sredstava, a FBiH izdvaja najveći procent za boračko- invalidsku zaštitu, i prihvatili smo da taj procent ostane i da pomognemo kategorijama u stanju potrebe. Predviđeno je da se kroz 15 prava pomogne kategoriji demobilisanih boraca i njihovim porodicama – rekao je Bukvarević\n- Već smo pripremili uredbu o osnovnom osiguranju za borce muškarce koji imaju 60 godina i žene koje imaju 50 godina, a nemaju drugih primanja. Ta uredba je već upućena na mišljenje Federalnom ministarstvu finansija i Federalnom ministarstvu pravde. Očekujemo da vrlo brzo dođu pozitivna mišljenja i već bi na sljedećoj sjednici Vlada FBiH mogla razmatrati tu uredbu - kazao je Bukvarević.


- Zbog veštačkog kuka sam invalid šeste kategorije sa 50 odsto telesnog oštećenja. Lekari su mi prepisali mirovanje a ja treba da raznosim dokumentaciju po gradskim firmama - rekao je Janićijević kome je veštački kuk ugrađen 2005. i tada je zatražio od predsednice suda da ga premesti na odgovarajuće radno mesto s obzirom na to da je njegovo fizičko stanje ugroženo.\nKako objašnjava Janićijević, Obradović ga je decembra 2005. za radnika obezbeđenja u organu za prekršaje, dakle umesto da ga premesti na lakše radno mesto zbog ugroženog zdravlja, kako kaže Janićijević, ona ga je prebacila na duplo teže od onog na kome je bio.\n- Na tom mestu postojao je rizik od povređivanja, morao sam dugo da stojim i kontrolišem stranke. Predsednica me je marta postavila za šefa dostavne službe, nesistematizovano radno mesto a oktobra za dostavljača na terenu - kaže Janićijević.\nNa krivičnu prijavu Danijela Obradović kaže da je Janićijević podneo žalbu na rešenje o raspoređivanju, ali da o tome još nije odlučivano.\n- Ovaj slučaj može biti radno pravni spor a ne zlostavljanje na poslu, daleko od toga. Mobing je sada u Srbiji aktuelno delo i svaki zaposleni u Srbiji koji ne bude zadovoljan svojim radnim mestom, može da podnese prijavu protiv poslodavca - rekla je Obradović.\nIvan Janićijević je rođeni brat bivšeg predsednika Opštinskog suda Dragana Janićijevića koji je na ovom mestu bio do 2005. godine.


Republika Češka donirala humanitarnu pomoć Crnoj Gori | Ambasada Republike Češke u Podgorici\nUvod > Informacije > Republika Češka donirala...\nU utorak 15. decembra 2020, u večernjim časovima na međunarodnom aerodromu u Podgorici sletio je avion sa humanitarnom pomoći, koju je Republika Češka namjenila Crnoj Gori u njenoj borbi sa epidemijom Covid-19.\nPredmet humanitarne pomoći sačinjavala je zaštitna oprema koja se sastojala od 30 hiljada pari zaštitnih rukavica, 30 hiljada respiratora FFP. 10 hiljada zaštitnih navlaka za obuću i 5 hiljada zaštitnih odijela. Ukupna vrijednost pomoći prelazi 190 hiljada eura i realizovana je u okviru Mehanizma civilne zaštite EU. Predavanju pomoći, na pisti Podgoričkog aerodroma prisustvovali su ministar unutrašnjih poslova Crne Gore, g. Sergej Sekulović, Ambasador Republike Češke u Crnoj Gori g. Karel Urban i Direktor direktorata za vanredne situacije ministarstva unutrašnjih poslova g. Mirsad Mulić.\nMinistar Sekulović se zahvalio na humanitarnoj pomoći i visoko ocjenio saradnju zemalja u okviru Mehanizma civilne zaštite EU.\nAmbasador Urban je u svom obraćanju poseban akcenat stavio na koordinaciju svih uključenih u proces nabavke i distribucije humanitarne pomoći i naglasio da trenutnu tešku situaciju možemo prevazići prije svega uzajamnom pomoći i solidarnošću.\nPristigli materijal je iste večeri isporučen Kliničkom centru Crne Gore u Podgorici.\nMinistar Sekulović i Ambasador Urban\nPredavanje humanitarne pomoći


EU podržava Inicijativu za elektronsku jugoistočnu Evropu | EUME\nNaslovnica Info Press info EU podržava Inicijativu za elektronsku jugoistočnu Evropu\nEU podržava Inicijativu za elektronsku jugoistočnu Evropu\nDržave, odnosno vlade, svojim politikama i efikasnim mjerama moraju prepoznati razvoj i primjenu informaciono-komunikacionih tehnologija (ICT) za potrebe privrede, zdravstva i obrazovanja, u cilju unaprijeđenja upravljanja i poslovanja, ocijenio je potpredsjednik Vlade, Vujica Lazović.\nOn je na Ministarskoj konferenciji za članice Inicijative za elektronsku jugoistočnu Evropu, na temu Razvoj informacionog društva, rekao da je njen cilj ukazivanje na potrebu i značaj razvoja informacionog društva, odnosno ICT kao generatora ekonomskog rasta i poslovne inovativnosti.\n„Ovu konferenciju smatram odličnom prilikom za nadogradnju posvećenosti naših država integraciji u globalnu i ekonomiju zasnovanu na znanju, tako što će naš region dati podršku izgradnjom informatičkog, digitalnog društva“, rekao je Lazović.\nKonferenciju su, kako je saopšteno, organizovali Ministarstvo za informaciono društvo i telekomunikacije i Regionalni savjet za saradnju (RCC).\n“Današnju priliku treba da iskoristimo za razmatranje mogućnosti na koji način izgradnja digitalnog društva postaje akcelerator razvoja, u čemu će nam, vjerujem, od izuzetne koristi biti razmjena iskustava i najboljih praksi u državama članicama, ali i sa nadležnim direktoratima iz Evropske komisije (EK) – DG Konektom i Direktoratom za politiku susjedstva i proširenje, čiji su predstavnici ovdje sa nama“, kazao je Lazović.\nOn je, kako je saopšteno iz Ministarstva, rekao da će biti usvojena i Ministarska deklaracija, kojom će se obezbijediti mehanizam tješnje saradnje u izgradnji digitalnog društva, odnosno dalje proširivanje saradnje u ekonomsko-društvenom razvoju i iskorišćavanju potencijala ICT-a za ekonomski rast, socijalnu inkluziju i bolji životni standard.\n„U Crnoj Gori imate pouzdanog, ozbiljnog i iskrenog partnera koji svoje namjere za sprovođenje reformi i izgradnju digitalnog društva ne afirmiše samo deklarativno, već realizacijom konkretnih aktivnosti koje oslikavaju viziju dugoročne ekonomske stabilnosti kako Crne Gore, tako i cijelog regiona, i vodi ih u inovativno i moderno EU društvo“, precizirao je Lazović.\nŠef Delegacije EU u Crnoj Gori, Mitja Drobnič, kazao je da EU podržava Inicijativu za elektronsku jugoistočnu Evropu, što predstavlja inicijativu za region koji želi blisko da sarađuje i pretvori nove mogućnosti u šansu za društveni, ekonomski razvoj.\n“Internet i digitalne tehnologije ubrzano rastu i mi postajemo sve više povezani dobrovoljno ili ne. Krajnje je vrijeme da se preduzmu radnje, iskoriste sredstva za povezivanje i da se pretvore u digitalnu mogućnost, kako za ljude tako i za preduzeća”, rekao je Drobnič.\nPrema njegovim riječima, treba se otvoriti za elektronski ambijent.\n“Ali, prvo se moramo pozabaviti nizom izazova, kao što su pristup internet i sajber bezbjednost”, ocijenio je Drobnič.\nE-uprava ili prekogranična e-trgovina može se, kako je dodao, koristiti za one građane koji imaju pristup internetu, poznaju elektronske usluge i koji mogu povjeriti svoje podatke bezbjednim sistemima.\n“Ipak, i dalje preveliki broj građana nema pristup internetu, zbog čega ulaganje u širokopojasni razvoj širom regiona i ruralnih oblasti ima veliki značaj”, rekao je Drobnič.\nCilj konferencije je, kako se dodaje, ukazivanje na značaj informacionog društva i ICT kao generatora ekonomskog rasta i poslovne inovativnosti.


Autoindustrija | TMSAcademy\nTokom poslednjih decenija, američka i evropska automobilska industrija utemeljile su svojstvene industrijske standarde kvaliteta za dobavljače; QS-9000, VDA 6.2, EAQF i AVSQ. Za dobavljače je to značilo visoke troškove budući da su takvi specifični zahtevi prema dobavljačima značili nemogućnost isključivanja sertifikacije prema višestrukim standardima.\nVDA 6.3 – Qualification for internal auditors Process Version 2016 (ID 315)\nVDA 6.3 je procesno orijentisan standard za provere, koji je namenjen proceni, analizi i unapređenju raznovrsnih metoda kontrole u proizvodnim procesima. Koristeći procesni pristup i posebne zahteve klijenata ova tehnika Vas upoznaje sa osnovama proveravanja procesa.\nVDA 6.3 je procesno orijentisan standard za provere, koji je namenjen proceni, analizi i unapređenju raznovrsnih metoda kontrole u proizvodnim procesima.\nOvaj kurs se preporučuje onima koji su uključeni u implementaciju KMS na osnovu ISO/TC 16949 u njihovoj organizaciji, kao i onima koji su odgovorni za razvoj dobavljača i procenu učinka dobavljača u automobilskom lancu snabdevanja.\nKurs pomaže da se razume sam proces sprovođenja provere i nudi smernice za dalje korišćenje VDA 6.3 standarda\nAnaliza mernih sistema (MSA ili GR&R) je metoda kojom testiramo kredibilitet rezultata dobijenih u okviru merenja i kontrolisanja, kako bismo ustanovili kolika je procenjena greška merenja samog operatera ili merno kontrolne opreme. Takođe, merimo i da li je ta greška dovoljno mala da možemo sa poverenjem nastaviti sa korišćenjem rezultata i daljom statističkom analizom. Zbog prirode svojih relacija sa SPC metodom, preporučuje se da treninzi za SPC i MSA budu vezani.\nSPC je deo osnovnog paketa auto industrije, FMEA metodom izdvojimo specijalne karakteristike, Kontrolnim planovima postavimo kontrole, uključujući merenja i kontrolisanja, a onda SPC metodama obrađujemo dobijene rezultate, da bismo ustanovili sposobnost i stabilnost procesa. Sa druge strane, ni Six Sigma metoda nije moguća bez jake statistike, kakvu donosi SPC metoda. Zbog prirode svoje povezanosti, preporučuje se vezivanje treninga SPC i MSA metoda.\nProblem solving je formalni zahtev TS16949, a metoda kompanije FORD, pod nazivom G8D je najčešće primenjivana. To je razlog da se ova metodau treningu najviše obrađuje, uz poređenja sa drugim sličnim metodama, uključujući 7 steps, Six Sigma i mnoge druge. Obrađuju se svi koraci, od definisanja problema, privremenih rešenja, do pronalaženja krajnjih uzroka.


Voditeljka Suzana Mančić ispričala je da je krajem prošle godine preležala korona virus.\n- Koronu sam preležala u novembru, ali još uvek imam antitela. Masku stavljam kada ulazim negde gde ima dosta ljudi, u banku ili samoposlugu - rekla je Suzana za "Story".\nOna je zatim navela kada planira da primi vakcinu protiv korone.\n- Sada čekam da mi opadne broj antitela, pa da se vakcinišem - rekla je voditeljka, koja je dodala da bi želela da primi rusku vakcinu.


Akademija "Polja smrti" za jasenovačke žrtve\nAkademija „Polja smrti“ za jasenovačke žrtve\nTanjug 30. aprila 2022. 23:43\nKOZARSKA DUBICA – U Kozarskoj Dubici sinoć je održana Memorijalna akademija pod nazivom „Polja smrti“, povodom 77. godišnjice proboja logoraša iz Koncentracionog logora Jasenovac.\nOva akademija tradicionalno se održava uoči obeležavanja Dana sećanja na žrtve ustaškog zločina – genocida koncetracionog logora Jasenovac, i njegovom najvećem startištu Donjoj Gradini.\nScenario memorijalne akademije baziran je na knjizi objavljenoj 2019. godine „Knjiga sjećanja“ u kojoj su prikupljenja svedočanstva preživelih logoraša sa područja Kozarske Dubice i Gradiške.\n„Autentičnost i istinitost niko ne može osporiti, a opet kad čovek zna kakvo se zlo tamo dešavalo šta god da mi pokažemo nije dovoljno da opiše taj pakao kroz koji su prošli na prvom mestu Srbi, a onda Romi i Jevreji na ovim prostorima“, rekao je Igor Tešić, režiser Memorijalne akademije.\nMemorijalnom akademijom odaje se počast svim nevinim žrtvama koncentracionog logora Jasenovac, simboličan naziv „Polja smrti“, jer u Donjoj Gradini ima devet grobnih polja sa 105 masovnih grobnica.\n„Cilj akademije je pre svega odavanje počasti nevino stradalim žrtvama, a i poruka da se ovakav zločin nikada nigde i nikome više ne ponovi“, rekla je Tanja Tuleković direktor Spomen“, područja Donja Gradina, prenela je RTRS.\nNatalija Trivić ministarka prosvete i kulture Republike Srpske istakla je da sećanje na žrtve ne treba samo da bude uobličeno ili neutralno u prošlost nego ono treba da bude jedan osnov za stvaranje budućnosti.\nOrganizator Memorijalne akademije je Spomen područje Donja Gradina i Ministarstvo prosvete i kulture Republike Srpske.\nU Donjoj Gradini danas će, u prisustvu najviših zvaničnika Srbije i Republike Srpske, biti obeležen Dan sećanja na žrtve ustaškog zločina – genocida u Nezavisnoj Državi Hrvatskoj u koncentracionom logoru Jasenovac.


Jancic 1891 - ISTORIJA NIŠA\nUvaženi istoričar i publicista Đorđe Stamenković, Dugogodišnji direktor Istorijskog' arhiva u Nišu, imao je običaj da na novinarsko pitanje: šta ima novo, odgovori duhovitom replikom: "Kod nas je novo, kad se nađe nešto staro!" Naravno, obzirom na karakter njegove ustanove, te reči su se odnosile na stare knjige, dokumenta, listove, fotografije i drugi sličan "materijal" ali - šire shvaćeno - mogu da se odnose i na sve drugo "staro" što može da bude novina u jednoj sredini.\nUpravo je tako delovao susret sa nedavno sveže ispisanom firmom na jednoj pekarskoj radnji, na uglu omanje zgrade sa starogradskom fasadom i "tornjem (preko puta kafane "Srbija"), na kojoj je, pored prezimena vlasnika "(Jančić"), stajala godina 1891. Očigledno namera je bila da prolaznike, zapravo mušterije upozori da se na tome mestu, u toj istoj radnji, već čitav jedan vek peče hleb, pravi burek i druga peciva. Kada je reč o Nišu, to je podatak čak i za Riplija, da Jedna radnja preživi sve moguće bure, smene i ratove, pustošenja i nemare, i da u njoj i od nje živi već četvrta generacija, koju je te daleke 1891. godine osnovao kir Dimitrije Janča, njihov pradeda, po svoj prilici Cincar, poreklom iz Jegejske Makedonije.\nČitalac može da se zapita, uz konstataciju da je sve to zaista simpatična retkost i čudesna postojanost za ovaj grad, zašto se ovi redovi smeštaju u rubrici za kulturu, umesto u privredu ili - zanimljivosti. Odgovor bi ležao u činjenici da je gotovo svaka tradicija u suštini kulturni čin, bilo duhovna bilo "ovozemaljska", zanatska, folklorna ili koja druga, jer svedoči o korenima ne samo jedne porodice ili jednog zanimanja već o istorijskom kontinuitetu čitave sredine, naselja, grada, naroda, čiji je nastanak i kontinuitet u stvari zbir pojedinačnih "malih" istorija i sudbina.\nTo insistiranje na tradiciji, o koju smo se tokom proteklih decenija toliko oglušivali, i porodično i društveno, odavno je prisutno u čitavom svetu i iz mnogih drugih, pa i praktičnih razloga. U to je svaki revnosniji turista ili poslovan čovek imao prilike da se uveri, čitajući na jelovnicima istorijat kafane u kojoj upravo ruča, ili na zgradama nekih kulturnih ustanova koliko godina postoje. Na posredan način se stavlja do znanja da je u pitanju garantovan kvalitet "proizvoda" ili "usluga", što je starija tradicija, bilo o čemu da je reč: pekari ili pozorištu, hotelu ili biblioteci, obući ili časopisu… Tamo gde se ceni tradicija, gde je tradicija svetinja, kvalitet raste proporcionalno sa godinama - kod nas je, izgleda, bar do sada često obrnuto: stogodišnji rad pozorišta ne garantuje kvalitet a ni burek ili hleb Jančićev sigurno nisu izuzetni. Jedino je garantovana - starost "firme"…\nNarodne novine, 910907\npage revision: 0, last edited: 05 Jan 2011 10:37


Forum mladih SDP BiH potpisnik je pisma, zajedno s drugim političkim organizacijama mladih iz regiona kao dio Internacionalne unije socijalističke omladine (IUSY), koje je upućeno evropskim liderima. U pismu je istaknuta važnost integracije država Zapadnog Balkana u Evropsku Uniju, te naglašena bitnost ovog regiona za stabilnost same unije.\nU pismu upućenom predsjedniku Evropskog vijeća Charlesu Michelu, kao i Visokom predstavniku EU za vanjsku politiku Josepu Borrellu ukazano je na probleme s kojim se mladi ljudi suočavaju u državama Zapadnog Balkana, migraciji upravo za zemljama EU, te naglašeno da ubrzan proces integracije bi bio ključ rješavanja, jer mladi ljudi žele raditi i živjeti u domovini, pod uslovom da imaju uslove za zapošljavanje, educiranje i i jednake šanse.\nNaglašeno je da se mladi ljudi Zapadnog Balkana osjećaju kao sastavni dio Evrope, ali da držati korak sa Eu znači imati jednaku šansu, imati budućnost koja je inkluzivna, te koja može savladati prepreke. U pismu se navodi kako su nedavna dešavanja poput pandemije, ili trenutna ratna situaciju u Ukrajini utjecale na ekonomski standard, a koji je pogodio upravo mlade ljude, što pogoduje odlivu mozgova i bespovratnim migracijama.\nTakođer, pozdravljen je pomak vezan za integraciju Albanije i Sjeverne Makedonije koje su napravile ozbiljne korake naprijed, ali da pregovori trebaju početi do kraja godine. Osim 11 mladih lidera političkih organizacija regiona, te rukovodstva IUSY-ija s područja Zapadnog Balkana, popratnu peticiju je potpisalo više od hiljadu mladih ljudi.\n> Ipak je prevladala želja da izaberemo evropske vrijednosti za naše građane\n> U Žepču održana Panel diskusija „Mladi kao izvor EU vrijednosti“


Srbija prva u rеgionu uradila studiju o rodnoj ravnopravnosti u transportu | KTRR\nSrbija prva u rеgionu uradila studiju o rodnoj ravnopravnosti u transportu\nObjavljeno 27/01/2020 - 12:44\nSrbija prva u rеgionu uradila studiju o rodnoj ravnopravnosti u transportuotprеdsеdnica Vladе Rеpublikе Srbijе i prеdsеdnica Koordinacionog tеla za rodnu ravnopravnost, prof. dr Zorana Mihajlović, rеkla jе danas da jе Srbija prva zеmlja u rеgionu koja jе uradila studiju o rodnoj ravnopravnosti u oblasti saobraćaja, koja ćе biti polazna osnova i prilikom izradе novе stratеgijе saobraćaja.\nMihajlovićеva jе, otvarajući konfеrеnciju ”Prеdstavljanjе ključnih nalaza studijе ”Rodna ravnopravnost u saobraćaju u Srbiji””, navеla da jе ova analiza pokazala da od ukupnog broja zaposlеnih žеna svеga 2,3 odsto radi u sеktoru saobraćaja, da žеnе činе 20 odsto zaposlеnih u ovoj privrеdnoj grani, kao i da su slabo zastupljеnе na rukovodеćim mеstima.\n”Nе možеmo da odvojimo bilo koji sеktor, pa ni sеktor transporta, od rodnе ravnopravnosti. Transport nisu samo dobri putеvi, trasnport su i korisnici, a žеnе kao korisnici imaju puno problеma koji daljе utiču i na njihovu mogućnost zapošljavanja i položaj u društvu. Žеlimo da radimo na poboljšanju kvalitеta života svih naših građanki i građana, i zbog toga ćе unaprеđеnjе transportnih usluga biti jеdna od važnih odrеdnica novе stratеgijе saobraćaja”, rеkla jе Mihajlovićеva.\nOna jе rеkla da jе izrada studijе pionirski poduhvat za Srbiju i prvi važan korak u postizanju vеćе rodnе ravnopravnosti u sеktoru transporta, a koji ćе imati uticaj i na drugе sеktorе, jеr stanjе rodnе ravnopravnosti u saobraćaju odslikava i širu situaciju u društvu.\nMеnadžеrka Svеtskе bankе za transport za Evropu, Karla Gonzalеz Karvahal, rеkla jе da jе u transportnim politikama svе važnija rodna komponеnta i urbana mobilnost, kojе mеnjaju način na koji razmišljamo o saobraćaju.\n”Srbija idе putеm kojim jе krеnula i Evropa, da shvata da transport nijе rodno nеutralan, i studija koja jе urađеna jе prvi korak u tom pravcu. Posеbno jе važno što jе potprеdsеdnica Vladе najavila da ćе nalazi studijе o rodnoj ravnopravnosti u saobraćaju biti ugrađеni i u novu transportnu stratеgiju”, rеkla jе ona, i dodala da jе Svеtska banka sprеmna da pruži svu podršku po ovom pitanju.\nŠеfica kancеlarijе UN Women za Srbiju, Milana Rikanović, rеkla jе da sе rodna ravnopravnost mora posmatrati kao sastavna komponеnta u svim sеktorskim politikama, kako bi sе obеzbеdila jеdnaka mogućnost korišćеnja rеsursa i usluga u društvu, kao i pristup pravima i tržištima za žеnе i muškarcе.


DIL SA RAMOM: Vučić uništava srpska sela i stimuliše uvoz albanskog paradajza! | Vesti Dana\nKako će se novi dil o carinskoj uniji odraziti na srpska sela?\nPotpredsednik Narodne stranke Miroslav Aleksić izjavio je danas da je sramna i skandalozna izjava predsednika Srbije da će „mali Šengen“ omogućiti proizvođačima paradajza iz Albanije da zarade i lakše izvezu svoju robu, jer je kao glavnu korist od tog sporazuma naveo korist albanskih poljoprivrednika, a ne srpskih.\n„Vučić više brine kako će Albanac da proda svoju robu u Srbiji, nego gde će srpski seljaci da prodaju svoj paradajz. On ne zna da su upravo albanski proizvođači povrća, pa i paradajza, na tržištu Srbije u poslednjih nekoliko godina glavna konkurencija srpskim seljacima, i ovom izjavom je uvredio srpske poljoprivrednike“, naveo je Aleksić u pisanoj izjavi.\n„Narodna stranka se zalaže za potpuni zaokret u poljoprivredi, maksimalnu zaštitu domaćih poljoprivrednika na tržištu Srbije, kao i za jačanje poljoprivrede, jer samo jaka poljoprivreda znači jaku ekonomiju“, naveo je Aleksić, koji je poljoprivrednik iz Trstenika i jedan od autora programa Narodne stranke za poljoprivredu.


LIFFE Архиве - Страница 4 од 4 - Dnevnik Juga\nHome / Tag Archives: LIFFE (page 4)\nSrdjan Stamenkovic 17/09/2019\tDOGAĐAJI, DRUŠTVO, KULTURA, Leskovac 0\nSvečano otvaranje 12. Festivala filmske režije LIFE biće direktno prenošeno na led bilbordima sa ozvučenjem u centru Leskovca putem video linka regionalnog generalnog medijskog sponzora – Dnevnika Juga. Led bilbordi kompanije „ZDK Media bilbordi“ se nalaze iznad Biblioteke, i iznad nekadašnje apoteke „Sutjeska“ na početku Svetoilijske ulice. Direktan prenos ćete …\nS. Zdravković 05/09/2019\tKULTURA, Leskovac 0\nU beogradskoj Kombank dvorani danas je održana konferencija za medije povodom dvanaestog festivala filmske režije LIFFE 2019. koji će se ove godine u Leskovcu odrzati od 18. do 22. septembra. Prisutnim novinarima danas su se obratili Darko Bajić, umetnički direktor festivala, Sanja Conic direktorka LKC-a, Milan D. Špiček selektor festivala …\nLIFFE 2018 „Magnifico“ – koncert u utorak u Leskovcu, karte u prodaji\nPosle svečanog otvaranja festivala „LIFFE“ Leskovčane i goste festivala očekuje muziči spektakl. U klubu „Safir“ koncert će održati popularni „Magnifico“, autor sada već legendarne pesme „Pukni zoro“ iz filma i serije „Montevideo Bog te video“. Danas je počela i prodaja ulaznica za ovaj koncert po ceni od 600 dinara, a …


Nemačke vladajuće stranke traže reformu izbornog sistema, Bundestag preveliki - Teslavision\nNemačke vladajuće stranke traže reformu izbornog sistema, Bundestag preveliki\nNemačke vladajuće stranke predložile su reformu izbornog sistema da bi se sprečilo da se dalje povećava parlament koji je već jedan od najvećih na svetu.\nOpozicione stranke su danas odbacile taj plan jer smatraju da, kao nedovoljan, neće rešiti problem.\nSložen nemački sistem osigurava da rezultati glasanja tačno odražavaju izbor birača, i da su poslanici čvrsto povezani s lokalnim područjem gde su izabrani.\nMedjutim, on ima nezgodnu nuspojavu: Bundestag, ili donji dom, varira u veličini i može biti mnogo veći od minimalnih 598 poslanika. On ih sada ima rekordnih 709, te je veći i od Evropskog parlamenta.\nSve usitnjeniji politički krajolik Nemačke vodi ka tome da broj poslanika dalje raste, što uzrokuje veće troškove i stvara čak i probleme s njihovim smeštajem.\nTo pitanje je sve urgentnije jer sledeći izbori su za godinu dana, a stranke su zaglavljene u stavovima kako da ga reše.\nČelnici vladajućih stranaka blok Unije desnog centra kancelarke Angele Merkel, i Socijaldemokrate levog centra, složili su se u utorak o planu koji bi trebalo da spreči da Bundestag bude veći sledeće godine, ali bitnije promene su odložene do izbora 2025. godine.\nSvaki nemački glasač dobija dva glasa: Jedan za direktno izabranog kandidata, drugi za stranačku listu. Polovina mesta ide direktno izabranim poslanicima po jedan u svakoj od 299 izbornih jedinica, i biraju se prostom većinom.\nOstalih bar 299 mesta ide kandidatima na izabranim stranačkim listama. To glasanje je presudno jer odredjuje procenat mandata koje svaka stranka osvoji u donjem domu, a on bira kancelara.\nAko neka stranka osvoji više mandata direktnim glasanjem nego kao lista stranke, ona zadržava dodatna mesta, ali sistem dodaje mesta ostalim stranakama kako bi se očuvao proporcionalni broj.\nSadašnje vladajuće stranke osvojile su većinu direktno izabranih mandata. One su tradicionalno najveće u Nemačkoj, ali im podrška tone poslednjih nekoliko godina što praktično zahteva da se u parlament unese više mesta.\nNovi predlog uglavnom znači zadržavanje broja izbornih jedinica na izborima 2021. godine, uz neznatno smanjenje broja dodatnih mesta. Do izbora 2025. traži se da se broj izbornih jedinica smanji na 280, za šta bi Komisija za reforme trebalo da izradi detaljan plan.\nTime opozicione stranke nisu impresionirane. Predlozi vladajuće koalicije “ne otklanjaju opasnost da Bundestag bude XXL”, ocenio je Marko Bušman, šef pro-biznis Slobodnih demokrata. Njegova koleginica iz Zelenih, Brita Haselman, rekla je da je vladajućim strankama trebalo sedam godina da pripreme podneti predlog koji je “i neambiciozan i slab, i ne sprečava rast Bundestaga”.\nPrevious : Nobelovka Svetlana Aleksijevič odbila da odgovara na pitanja istražitelja\nNext : EU: Očekujemo da će kosovske vlasti nastaviti da podržavaju Specijalni sud


Parlament BiH: Akcija SIPA-e i MUP-a RS-a po zakonu\nKomisija je zaključila da je postupano u skladu sa zakonom (Fena)\n09:44 AM (GMT)\nZajednička komisija za odbranu i sigurnost Parlamentarne skupštine Bosne i Hercegovine je zaključila da je u nedavnoj akciji Državne agencije za istrage i zaštitu u Novom Gradu / Bosanskom Novom postupano prema zakonu i uz saradnju Ministarstva unutrašnjih poslova bosanskohercegovačkog entiteta Republika Srpska.\nTokom te akcije privedeno je pet osoba zbog sumnje u počinjenje ratnih zločina, a Komisija je primila k znanju tu informaciju.\nPoslije te akcije vlada RS-a je najavila prekid saradnje sa Sudom i Tužilaštvom Bosne i Hercegovine te SIPA-om.\n“Detaljno smo dobili [informaciju] da li je Agencija postupala u skladu sa zakonom u vezi sa aktivnostima koje su provođene u Novom Gradu, u RS-u. Potpuno nedvosmisleno se vidi da su i Agencija za istrage i zaštitu i MUP [RS] potpuno sarađivali, da su i jedni i drugi bili obaviješteni o postupcima i radnjama koje su zajedno provodili”, izjavio je novinarima nakon sjednice zamjenik predsjedavajućeg Zajedničke komisije Borislav Bojić.\nPrema njegovim riječima, suština je bila da se Komisija uvjeri jesu li postupanja bila u skladu sa zakonom, prenosi Fena.\n“Slobodno mogu da kažem da su i jedna i druga agencija postupale u skladu sa zakonom. Sve drugo je u sferi politike i potrebe da se ovom pitanju da potpuno druga vrsta pristupa. Ne želim da se ovim bavimo na način kako bih optuživao ovoga ili onoga, samo želim da kažem da su profesionalno i jedni i drugi obavljali svoj posao”, ocijenio je Bojić.\nDodao je da postoji detaljan izvještaj, koji je sada dostupan i javnosti, iz koga se vide svaka radnja i postupak koje je učinila Agencija, odnosno Ministarstvo, to jest na koji način su komunicirali oni koji danas rukovode policijskim strukturama u Bosni i Hercegovini.\n“Obavili smo svoj posao koji je vezan za Komisiju Parlamentarne skupštine, koja je utvrdila da je SIPA, kao i MUP RS-a sve poslove uradili u skladu sa zakonom”, kazao je Bojić.\nNije mogao komentirati zaključke s posebne sjednice Zastupničkog doma Parlamentarne skupštine održane 10. decembra, na kojoj je razmatrana informacija o napadu u Rajlovcu, izvršenom 18. novembra, kao i ukupnom stanju sigurnosti u Bosni i Hercegovini, jer je ta sjednica bila zatvorena za javnost.\nPredsjedavajući Zajedničke komisije Sifet Podžić je istaknuo da je nakon događaja u Novom Gradu bio jedan “alarmantan zaključak vlade RS-a, odnosno Skupštine” te da je smatrao da trebaju održati sjednicu Komisije.\n“Jedan od zaključaka je tamo bio da će se ulazak organa SIPA-e, ako treba, zaustaviti i oružjem. Dakle, nastojao sam da spriječimo eventualne incidente koji bi mogli nastati”, naveo je Podžić.\nDodao je da su danas vidjeli da su i SIPA i MUP RS-a uradili sve u skladu sa zakonom.\n“To je u javnosti predstavljeno sasvim drugačije. Ko, zašto, zbog čega… ne bih ulazio u to. Vrlo bitno je da je SIPA radila po zakonu, da je radila po zahtjevu Suda Bosne i Hercegovine, a na prijedlog Tužilaštva Bosne i Hercegovine, i tu nema ništa sporno”, smatra Podžić.\nNa novinarsko pitanje čija je nadležnost da utvrdi odgovornost onih koji su dezavuirali javnost i unijeli nemir, Podžić je odgovorio da to nije nadležnost te komisije.\nKazao je da je Komisija informirana da SIPA ima zaključenih 19 sporazuma s policijskim agencijama u Bosni i Hercegovini.\n“Ako su neki od 2006. godine, reći ću da sigurno ima potrebe da se dorade, ne samo jedan nego svih 19”, smatra Podžić.\nZamjenica predsjedavajućeg Zajedničke komisije Borjana Krišto je kazala da danas nisu donosili nikakve zaključke, imali su informaciju o aktivnostima SIPA-e, koju su primili k znanju.\n“Sve ono što stoji u toj informaciji Povjerenstvo je jednoglasno podržalo i prihvatilo. Istina da u toj informaciji stoji da je nadležna Agencija za istrage i zaštitu obavila svoj posao u skladu sa zakonskim ovlastima. Što znači, postupila je po zahtjevu Tužiteljstva i po naredbi Suda Bosne i Hercegovine”, rekla je ona.\nUpitana u vezi s nedavnim napadom u Rajlovcu, Krišto je kazala da je ta informacija razmatrana na prošloj sjednici Zastupničkog doma, koja je bila zatvorena za javnost, u okviru kompletnog stanja sigurnosti i borbi protiv terorizma.\n“Danas smo imali prijedloge zaključaka i o tome ćete se informirati na sljedećoj sjednici, na kojoj će biti razmatran prijedlog zaključaka koje je Povjerenstvo utvrdilo i dostavilo Zastupničkom domu”, navela je Krišto.\nNa novinarsko pitanje ima li šanse da uskoro bude rasvijetljen i jedan od slučajeva terorizma, Krišto je kazala da je veliki problem Bosne i Hercegovine pravosuđe, koje podrazumijeva, prije svega ,Tužiteljstvo, pa onda i Sud Bosne i Hercegovine.\n“Tako da od nadležnih institucija očekujemo odgovor na ovo pitanje”, dodala je.\nBorenović: Policija RS-a i SIPA sarađivale u Novom Gradu\nOpozicija u bh. entitetu Republika Srpska traži da se utvrdi šta se tačno dešavalo tokom akcije, izvedene po nalogu Suda i Tužilaštva BiH.\nSud BiH: To što radi RS je nepoštivanje države\nOdluke entitetskih vlada nisu obavezujuće državnim institucijama, pa Sud BiH nastavlja rad u punom kapacitetu.\nRS privremeno prekida saradnju sa Sudom BiH, Tužilaštvom BiH i SIPA-om\nVlada RS-a naredila je MUP-u da spriječi svaki ulazak i pretres republičkih i lokalnih institucija tog bosanskohercegovačkog entiteta.\nRast broja zaraženih u Srbiji, krizni štab predlaže najoštrije mjere\nPopis dijaspore S. Makedonije: Desne stranke protiv, sumnjaju u rezultate\nSrbija: Medicinski dio Štaba traži policijski sat\nVučić u utorak dolazi u Sarajevo\nFrancuski mediji : Kraj supermarketa i osveta seoskih prodavnica


Pojedini opozicioni lideri u Republici Srpskoj najavili su proteste za maj. Povod je najavljeno poskupljenje struje, ali naglašavaju da žele da ukažu i na teško ekonomsko stanje i kriminal.\nNo unutar opozicionog bloka, okupljenog u Savezu za promjene još nema konkretnog dogovora oko toga osim stava da u proteste treba ići.\nSa druge strane, i entitetski predsjednik i lider SNSD-a Milorad Dodik najavio je kontraproteste, nazivajući ih borbom protiv izdajnika. Strahuje se da bi sve oštriji sukob opozicije i vlasti na protestima i kontraprotestima mogo dovesti do nereda među pristalicama vlasti i opozicije.\nOpozicija ne odustaje od najavljenih protesta i pored obećanih kontraprotesta, ali da postoji neizvjesnost šta bi se iz toga moglo izroditi postoji i među opozicionim liderima.\nČlan Predsjedništva BiH Mladen Ivanić tokom razgovora sa predsjednikom RS Miloradom Dodikom, pozvao ga je da „svoje“ kontraproteste organizuje bar dan prije ili poslije opozicionih protesta zbog mogućih sukoba. Svoj stav Ivanić je ponovio i u ponedjeljak.\n„Ja mislim da je opozicija rekla da hoće da organizuje proteste. Opozicija na to ima pravo. Reakcija vlasti da će na isti dan da organizuje kontramiting je jedna nervozna, nepotrebna, inatska reakcija koja vuče ka sukobima“, naglasio je Ivanić.\nU prvoj reakciji na najavu opozicionih protesta, predsjednik RS Milorad Dodik najavio je kontraproteste, koji će, kako kaže biti održani „istog dana u isto vrijeme“.\n„Mi imamo razloga da kažemo da je opozicija svojom izdajničkom politikom na nivou BiH, dovela RS u situaciju u kojoj jeste i da ćemo im tada reći da izdajnici nisu dobro došli u RS“, rekao je Dodik.\nNo nakon sastanka sa Ivanićem, Dodik je malo spustio lopticu, rekavši da nema potrebe za bilo kakvim protestima. Za Ivanića je rekao da, iako je iz Saveza za promjene, nije izdajnik, već da su to neki ministri u Savjetu ministara BiH.\n“U ovom trenutku da li će biti protesta ili ne odlučuju oni koji su to prvi inicirali i ja nemam ništa protiv toga. Mi smo spremni i na jednu i na drugu varijantu i da razgovaramo o tome i da, naravno, idemo na proteste. Ja sam spreman i da snosim odgovornost za one ljude koje ja budem doveo na ulicu da će oni proteste održati mirno i potpuno tolerantno i da neće biti nikakvih problema te da će nakon toga mirno otići kući i da se ništa neće desiti. Da li je moguće to sa druge strane, ne znam, ali i tu postoje, naravno, i službe bezbjednosti. Mislim da je nepotrebno potpuno da ulazimo u tu vrstu priče. Treba da pokušamo da obezbijedimo unutrašnji dijalog po svim pitanjima. Danas je i jedna i druga grupacija na vlasti, mi u RS, oni na nivou BiH. Mnoge važne životne odluke za ljude u RS donose se i na nivou BiH. Već je dvije godine vršenja te vlasti na nivou BiH i nema nekih vidiljivih pomaka boljega kao što su oni to najavljivali”, naveo je Dodik.\nSastanak Ivanića i Dodika nije se svidio lideru SDS-a Mladenu Bosiću, pa se čini da prije opozicionih protesta, ima tema koje treba raspraviti unutar Saveza za promjene.\n“Ja ne bih išao kad Dodik dok on otvoreno prijeti, vrijeđa, proglašava izdajnicima funkcionere Saveza za promjene i ne vidim da je ovaj sastanak donio nešto pozitivno, to je samo korak u nazad”, rekao je Bosić u izjavi za BN TV.\nProteste su inicirali u Partiji demokratskog progresa a njen lider Branislav Borenović ističe da motiva za miran bunt ima ma koja god se oblast u Republici Srpskoj pogleda.\n„Samo ekonomsko stanje u kome se danas nalazi RS pokazuje potpuno opravdanim zahtjev i građana i stranaka iz opozicije da se kroz mirne proteste ukaže na jedno izuzetno loše ekonomsko stanje, povežan broj nezaposlenih građana, dug koji je evidentno ogroman prema zdravstu RS, prema dobavljačima, boračkim kategorijama i ono što je dodatan razlog za neiskazivanje nezadovoljstva je najavljeno poskupljenje struje“, naveo je Borenović.\nNo kolumnista magazina „Buka“ Dragan Bursać sumnja u uspjeh opozicionih protesta.\n„Živo me interesuje ko će biti na tim protestima, pošto Miloradu Dodiku je za kontraproteste dovoljno samo da izvede radnike iz zgrade Vlade RS i Narodne skupštine i imaće pet puta više ljudi nego na kontraprotestima. Sa druge strane, to može biti i jako opasno, ako znamo kakav je naš narod, koliko postoji trzavica i u kakvoj smo ekonomskoj dubiozi, zaista može doći do nekih budalastih uličnih tuča“, mišljenja je Bursać.\nPolitička analitičarka Tanja Topić podsjeća da je upravo sadašnja garnitura na vlasti u Republici Srpskoj na čelu sa Dodikom organizovala brojne proteste prije 2006. godine dok je bila u opoziciji te da ih tadašnja vlast zbog toga nije nazivala „izdajnicima“, što po njoj govori o dvostrukim standardima u odnosu Milorada Dodika prema opoziciji.\n„Protesti i najavljeni kontraprotesti istog dana su postali događaj povišene političke temperature i visokog rizika. To nosi u sebi u pozadini bačen vruć krompir u ruke opozicionog bloka, kojim se želi, na neki način, stvoriti utisak da protestima žele dovesti do nereda. Sama najava kontraprotesta, čini mi se, da je podigla na značaju samu činjenicu organizovanja protesta i možda eventualno broja ljudi koji bi učestvovali na tim protestima“, kaže Tanja Topić dodajući i da ne očekuje da bi se mogao desiti sukob pristalica ili podjele kakve su zabilježene 1997. godine u RS.\n„Mislim da se opozicija dugo natezala oko tog organizovanja protesta. Kada su se napokon usaglasili da će ipak pokušati da ih organizuju, oni se sve vrijeme jasno izjašnjavaju i prilično oprezno u smislu da to nisu protesti koji će voditi ka rušenju vlasti. Koliko sam ja shvatila, to bi trebali biti mirni protesti kojima bi se iskazao stav prema ekonomskom i socijalnom stanju. Ne vidim tu strast koja stoji iza tih protesta koja bi vodila ka promjeni vlasti“, zaključuje Topićeva.\nU policiji RS tvrde da su spremni da očuvaju bezbjednost ukoliko dodje do protesta i kontraprotesta. Iako su i jedni i drugi najavili mirne proteste, niko ne može isključiti mogućnost incidenata, pa i većih nereda. Tako ostaje gorak ukus činjenice kako se, u borbi za osvajanje ili očuvanje fotelja, i dalje želi ići po cijenu zavađanja, pa i fizičkog obračuna građana.


Lider poklekao u Kragujevcu - Rukometni klub Radnički\nDobar deo drugog poluvremena je protekao u istom ritmu kao i prvo. Domaći igrači su održavali prednost, ne uspevajući da se značajnije rezultatski odlepe, sve do 41. minuta kada golom Đerića dolaze do plus 4 (19:15). Rukometaši niškog superligaša dodaju gas i ulažu dodatne napore, kako bi preokrenuli rezultat u svoju korist i opravdali ulogu favorita. Upornošću i agresivnom odbranom u 54. minutu dolaze do izjednačenja (22:22), ali se ispostavilo da im je to bio poslednji trzaj. Golovima Kasalovića i Vukovića, Kragujevčani krunišu odličnu, motivisanu i borbenu igru i rešavaju utakmicu u svoju korist konačnim rezultatom 24:22.\nPrethodni članakRukometna poslastica za kraj godine\nSledeći članakRadnički i Matić sporazumno raskinuli saradnju


Tokom vikenda u niškom Kliničkom vakcinisan 71 pacijent iz rizičnih grupa, nijedan nije imao reakciju | Pirot Info\nNaslovna VESTI Južne vesti Tokom vikenda u niškom Kliničkom vakcinisan 71 pacijent iz rizičnih grupa, nijedan...\nTokom vikenda u niškom Kliničkom vakcinisan 71 pacijent iz rizičnih grupa, nijedan nije imao reakciju\nNijedan od pacijenata koji zbog alergija ili hroničnih bolesti spadaju u rizične, a koji su u subotu vakcinisani u Urgentnom centru Niš nije imao reakciju, kaže zamenik direktora Univerzitetskog kliničkog centra Radmilo Janković. Za tri nedelje, koliko traje akcija vakcinacije rizičnih pacijenata, vakcinu protiv virusa korona primila su 372 pacijenta i samo jedan imao je alergijsku reakciju.\nOvog vikenda vakcinacija pacijenata koji spadaju u rizičnu grupu organizovana je u subotu i 71 pacijent vakcinisan je prvom dozom.\nPrvu dozu Fajzera primilo je 49 pacijenata, dok je 22 vakcinisano ruskim Sputnjikom V. Nije bilo ni reakcija ni komplikacija, kaže Janković.\nAkcija vakcinacije rizičnih grupa krenula je pre tri nedelje i narednog vikenda će uz prvu dozu početi i masovnija revakcinacija. Iz Urgentnog centra poručuju da će i primanje druge doze biti organizovano pod istim uslovima i na istom mestu, uz nadzor kompletnog lekarskog tima, hematologa i anesteziološke ekipe koja je potpuno opremljena za reagovanje u slučaju da se razviju alergijske reakcije ili anafilaktički šok.\nGrađani koji pripadaju rizičnim grupama za vakcinaciju mogu da se prijave na broj 066/8051547. Kako je ranije rečeno, vakcinacija građana u Urgentnom centru biće organizovana dok ima zainteresovanih.\nPrethodni tekstU pirotskom Pozorištu u pripremi nova predstava – “Nemam da platim i neću da platim”\nSledeći tekst“Mladost” poražena od “Lugine” sa 5:2


Rivali Srbije u beogradskoj dvorani "Aleksandar Nikolić" pored SAD su još Nigerija i Mozambik, a dva nacionalna tima sa ovog turnira obezbediće plasman na Olimpijske igre, pošto su se Amerikanke, kao šampionke sveta, već plasirale i takmiče se van konkurencije.\n"Amerikanke su svakako najbolje igračice na svetu, to svi znamo. Nama je to prilika da vidimo gde smo protiv njih, ali nam je mnogo važnija prilika da napravimo korekcije u našoj igri za dve najznačajnije utakmice, a to su one protiv Nigerije i Mozambika i sve ulažemo u te dve utakmice", rekla je Maljković za sajt KSS.\nAmerikanke su u Beograd stigle u veoma jakom sastavu, sa željom da potvrde dominaciju na svetskom nivou, a kapitenka Jelena Bruks kaže da će tim biti maksimalno fokusiran.\n"Znamo protiv koga igramo i u kakvom su sastavu došle, one su bez bilo kakvog opterećenja, jer su već obezbedile plasman na Olimpijske igre. Mi u utakmicu ulazimo maksimalno fokusirane na samo našu igru, uz želju da ispravimo sve moguće greške pred utakmice koje ćemo ovog vikenda odigrati protiv Nigerije i Mozambika", izjavila je Bruks.\nUtakmice A grupe, odnosno FIBA A turnira na kome se takmiči Srbija, igraće se u popodnevnim i večernjim terminima, dok se takmičenje u B grupi ili B turniru održava u istoj dvorani u ranim popodnevnim terminima.\nDrugi turnir je prebačen u Beograd iz kineskog grada Fošana, gde je trebalo da bude organizovan, zbog epidemije koronausa u Kini, a na njemu ce se za tri olimpijske vize boriti Španija, Velika Britanija, Koreja i Kina.\nPROTIV NIGERIJE BITI IL' NE BITI Košarkašice se spremaju za kvalifikacije za OI, Jelena Bruks poručuje: „Pobeda nas deli od Tokija”\nJoš jedan veliki uspeh za "Master tim Srbija" u Kini, u gradu Čengdu u kome se održao najjači čelendžer turnir na svetu. Naši basketaši, koji su predstavljali Srbiju, zauzeli su treće mesto i još jednim velikim uspehom krunisali tek započetu "3 na 3" sezonu.\nI u Kuvajtu se zakucava maestralno /video/\nAlhađi Mohamed vam možda i nije poznato košarkaško ime, što i ne čudi jer nastupa u Kuvajtu, ali da ume da zakuca - itekako ume.\nKO ĆE OSTATI NA SPISKU? Najbolji DRUG Bobija Marjanovića NE IGRA na SP\nGde su bila dva, tu je ovog ponedeljka bio i treći otkaz američkih reprezentativaca pred Svetsko prvenstvo u Kini. Posle Bredlija Bila i Zajona Vilijamsona, otkaz Gregu Popoviču je uručio i Tobajas Heris, košarkaš Filadelfije.\nTurska u iščekivanju Svetskog prvenstva u košarci\nTurska je u velikom iščekivanju Svetskog prvenstva u košarci, koje će biti održano od 28. avgusta do 12. septembra. Želja domaćina je da privuče oko 100.000 gostiju iz inostranstva, a u Ankari se nadaju da će domaći nacionalni tim obezbedi plasman među četiri najbolje ekipe na planeti.\nBLICSPORT SA ORLOVIMA U TUNELU ARENE Ovako je izgledao izlazak košarkaša Srbije pred publiku /VIDEO/\nKošarkaška reprezentacija Srbije imala je odličnu podršku na meču sa Litvanijom u beogradskoj Štark areni.\nSKRATIO SPISAK Saletova 24 igrača za start kvalifikacija\nSelektor seniorske košarkaške reprezentacije Srbije Aleksandar Đorđević skratio je spisak igrača za prvi deo kvalifikacija za Svetsko prvenstvo 2019. godine.\nPODRŠKA ZA KOŠARKAŠE SRBIJE Đilas bodri "orlove" protiv Estonije /FOTO/\nKošarkaši Srbije u osmom kolu grupe L kvalifikacija za Mundobasket igraju protiv Estonije, a u hali "Aleksandar Nikolić" bodri ih veliki broj navijača.\nDerbi za finale: Juniori preko košarkaša Nemačke do duela sa Amerikom\nNa nezvaničnom prvenstvu sveta za juniore "Albert Švajcer", naša juniorska reprezentacija obezbedila je plasman među četiri najboje ekipe pobedom nad reprezentacijom Nemačke sa 76:64. Dan kasnije, u borbi za prvo mesto u grupi E, košarkaši su pretrpeli i prvi poraz, bolji su bili vršnjaci iz Turske pobedivši ih sa pet koševa razlike 83:88.\nRAT KOJI UNIŠTAVA KOŠARKU Evroliga dala predlog FIBA: Neka se igra leti, i pustićemo igrače\nKuda idu evropska i svetska košarka? Čini se da su ljudi koji vode igru pod obručima odavno izgubili kompas. Rat koji vode FIBA i Evroliga najviše “puca po kičmama” igrača i navijača. Otvoreno je novo poglavlje.\nSelektor košarkaške reprezentacije Španije Serđo Skariolo odredio je spisak od 12 igrača koji će igrati za reprezentaciju na predstojećem Svetskom prvenstvu u Kini.


U prolazu - 78. Međunarodni poljoprivredni sajam u Novom Sadu | Agroservis\n> U prolazu - 78. Međunarodni poljoprivredni sajam u Novom Sadu\nFOND ZA RAZVOJ U 2011. PLASIRAO 80,6 MILIONA DINARA\nNovi Sad, 19. maj 2011.\nFond za razvoj Vojvodine odobrio je u 2011. godini 50 kredita za dugoročno finansiranje poljoprivredne proizvodnje u ukupnoj vrednosti 80,7 miliona dinara, saopštili su danas predstavnici Fonda.\nKako je rečeno na konferenciji za novinare na 78. Međunarodnom poljoprivrednom sajmu, od početka godine se, pored odobrenih, još 45 kreditnih zahteva nalazi u postupku odobravanja.\nZa kredite mogu konkurisati vlasnici registrovanih poljoprivrednih gazdinstava u Vojodini i to za nabavku mehanizacije i opreme, uvođenje sertifikacije, izgradnju, opremanje i rekontrukciju sistema za navodnjavanje, skladišta i objekata za stočarsku proizvodnju.\nKredit se može uzeti u iznosu od 200.000 do 10 miliona dinara, sa rokom vraćanja od pet godina i periodom mirovanja od godinu ili dve godine. Kamatna stopa na godišnjem nivou iznosi 2,8 odsto za kredite obezbeđene garancijom ili menicama, odnosno 4,2 odsto za kredite obezbeđene hipotekom.\nPredsednik Vlade Vojvodine i Upravnog odbora Fonda Bojan Pajtić rekao je novinarima nakon potpisivanja kreditnih ugovora da je ovo najpovoljniji vid finansiranja poljoprivredne proizvodnje, jer su kamatne strope najniže na tržištu.\n„Do sada smo 12,3 milijarde dinara usmerili u našu poljoprivredu preko ovog fonda. Fond je značajan zbog toga što ima najniže kamate u Evropi i velika je jagma poljoprivrednika za kredite ovog fonda, čak i uslovima svetske krize“, rekao je Pajtić.\nDodao je da je veoma važno da, pored razvojnih institucija, Srbija ima i Međunarodni poljoprivredni sajam, koji je jedna od tri najveće manifestacije te vrste u Evropi.\n„Sa velikim zadovljstvom mogu da kažem da se broj izlagača na Poljoprivrednom sajmu ove godine za 15 odsto povećao broj izlagača u odnosu na lane, a za 25 odsto povećan je broj posetilaca“, rekao je predsednik pokrajinske vlade.\nPajtić je danas potvrdio da je sa ambasadorom Austrije u Srbiji Klemensom Kojom dogovoreno da Austrija sledeće godine bude zemlja partner Poljoprivrednog sajma.\n„Do sada su sve tri zemlje partneri bile članice EU i to ide u prilog tome koliko je Poljoprivredni sajam i na evropskom nivou značajna manifestacija i koliko naša zemlja može da računa na partnerstvo i saradnju sa evropskim državama“, ocenio je Pajtić.\nAustrijski ambasador je rekao da prihvatanje partnerstva za 79. Međunarodni poljoprivredni sajam ide u prilog tradicionalno dobrih bilateralnih i akonomskih odnosa dve zemlje.\n„Drago mi je da ovim činom na jedan specifičan način pokazujemo i da smo posvećeni tome da pomognemo proces evropskih integracija Srbije“, rekao je Koja.


Novi ekološki standardi u EU za velike farme živine i svinja - Evropa i mi\nNovi standardi o resursima i emisijama pomoći će vlastima u državama širom Evropske unije da smanje ekološki uticaj oko 20.000 velikih farmi živine i svinja. Ove nove specifikacije potiču iz pregleda dokumenta Najbolje dostupne tehnike (Best Available Techniques - BAT) za intenzivan uzgoj živine i svinja (IRPP), takozvanog IRPP BREF, čiji su zaključci objavljeni 21. februara u zvaničnom časopisu EU.\nMenadžment ishrane, životinjski uzgoj i upravljanje đubrivima su osnovni procesi i aktivnosti koji su obuhvaćeni pregledom IRPP BREF. Zaključci BAT, po prvi put na nivou EU, postavljaju ograničenja emisije amonijaka u vazduh iz prostora u kojima borave životinje i izlučivanje azota i fosfora za šest kategorija svinja i živine. Rešavanje problema ovih emisija može smanjiti uticaj velikih farmi živine i svinja na okoliš i pomoći će u primeni novih direktiva - Direktive o maksimalnim nivoima emisija (National Emission Ceilings Directive - NEC), Direktive o nitratima (Nitrates Directive) i Okvirne direktive o vodama (Water Framework Directive).\nSub 11 Mart, 2017 22:57\nTagovi: farme svinja standardi ekološki standardi nitrates directive poljoprivreda


Danas parastos za ubijene Srbe u Zalazju\nFoto: Ilustracija | Danas parastos za ubijene Srbe u Zalazju\nSrna 12.07.2019 08:03\nSREBRENICA - Služenjem parastosa, prisluživanjem svijeća za pokoj duša i polaganjem cvijeća kod spomenika i kosturnice na Zalazju, kod Srebrenice, danas će biti obilježeno 27 godina od stradanja 69 srpskih civila i vojnika koje su ubile muslimanske snage u tom i srebreničkom selu Sase, kao i bratunačikim Biljača i Zagoni.\nTijela drugih deset nestalih Srba slučajno su pronađena i ekshumirana 10. juna 2011. godine iz masovne grobnice na Zalazju, prilikom traženja nastradalih Bošnjaka.\nPosmrtni ostaci tih deset stradalih su poslije više od godinu identifikovani i sahranjeni na Petrovdan 2012. godine, dok je dvoje ekshumirano, identifikovano i sahranjeno ranije.\nObilježavanje 27 godina od zločina nad Srbima, počeće Svetom liturgijom u Crkvi Pokrova Presvete Bogorodice u Srebrenici, nakon čega će članovi porodica poginulih, rodbina, komšije, saborci i brojne delegacije posjetiti mjesta stradanja, položiti cvijeće kod spomen-obilježja i prislužiti svijeće za pokoj duša ubijenih.\nKod spomenika i kosturnice na Zalazju potom će biti služen parastos za Srbe ubijene na Petrovdan 1992. godine, kao i za sve ostale srpske vojnike i civile iz ove opštine poginule u odbrambeno-otadžbinskom ratu, ali i žrtve iz ovog sela koje su ubile ustaše drugi dan Trojčindana 1943. godine.\nTime će biti završen program tradicionalne Memorijalne duhovno-humanitarne i kulturno-sportske manifestacije "Petrovdanski dani", koja se organizuje u znak sjećanja na ubijene Srbe.\nJake muslimanske snage iz Srebrenice, pod komandom Nasera Orića, 12. jula 1992. godine upale su u više srpskih sela u srebreničkoj i bratunačkoj opštini ubijajući, pljačkajući i paleći sve što su stigle.\nTog dana u borbi "prsa u prsa" ubijeno je 69, a ranjeno mnogo više srpskih boraca i civila, dok su 22 nestala i zarobljena.\nOrganizator pomena je Odbor za obilježavanje stradanja srpskog naroda Srebrenice.\nRukovodstvo srebreničke opštine proglasilo je neradnim danima u lokalnim ustanovama i preduzećima 11. i 12. jul kada se održavaju komemorativni skupovi povodom stradanja Bošnjaka i Srba.\nNije utvrđena rang-lista kandidata za direktora SIPA, sjednica prekinuta


ATP Štutgart - Blic Sport\nTRIJUMFALAN POVRATAK Federer pokorio Štutgart i osvojio 98. titulu u karijeri\nŠvajcarski teniser Rodžer Federer pobednik je turnira u Štutgartu, pošto je ove nedelje u finalu za 78 minuta savladao Kanađanina Miloša Raonića sa 6:4, 7:6 (3).\nOPET JE NAJBOLJI NA SVETU Federer posle peokreta do finala Štutgarta\nŠvajcarski teniser Rodžer Federer savladao je Nika Kirjosa posle preokreta u polufinalu turnira u Štutgartu sa 6:7(2), 6:2, 7:6(4). Sa ovom pobedom on je postao opet prvi igrač sveta.\nPOBEDA GA DELI OD PRVOG MESTA Federer preko Pelje do polufinala Štutgarta\nŠvajcarski teniser Rodžer Federer plasirao se u polufinale turnira u Štutgartu pošto je savladao Argentinca Gvida Pelju sa 6:4, 6:4.\nDVODNEVNI DUEL Troicki predao meč Lopezu u Štutgartu\nViktor Troicki predao je meč Felisijanu Lopezu pri vođstvu Španca 6:1 u prvom kolu turnira u Štutgartu.\nPOSLE SEZONE NA ŠLJACI Federer se vraća na teren, poznato i kada će se to desiti\nŠvajcarski teniser Rodžer Federer i ove sezone je odlučio da preskoči nadmetanja na šljaci u želji da što spremniji dočeka nastavak sezone. To se mnogima nije svidelo, pre svega Rafaelu Nadalu, no igrač iz Bazela se nije obazirao.\nTRIJUMF FRANCUZA Dobio specijalnu pozivnicu, pa osvojio Štutgart\nFrancuski teniser Luka Puj osvojio je turnir u Štutgartu, pošto je u finalu pobedio 33. igrača sveta, Španca Felisijana Lopeza, sa 6:4, 6:7, 6:4.\nKRAJ ZA SRPSKI TANDEM Zimonjić i Troicki nisu uspeli da dovrše preokret u Štutgartu\nNenad Zimonjić i Viktor Troicki nisu uspeli da prebrode prvo kolo teniskog turnira u Štutgartu, u kome su izgubili od Markusa Danijela i Marsela Demolinera sa 1:6, 6:3, 7:10.\nIZNENAĐENJE Troicki zaustavljen već na startu turnira u Štutgartu\nIako je bio postavljen za osmog nosioca na teniskom turniru koji se, na travnatnoj podlozi, igra u Štutgartu, Viktor Troicki je izgubio već u prvom kolu. Od njega je bio bolji Francuz Benoa Per, koji je trijumfovao sa 6:4, 6:4 posle 64 minuta igre.\nRodžer Federer je poslednji meč odigrao još u martu kada je postao šampion Majamija. Posle osvojene tri velike titule u 2017. godini - Australijan open, Indijan Vels i Majami - odlučio je da preskoči celu sezonu na šljaci kako bi se što bolje pripremio za sezonu na svojoj omiljenoj podlozi - travi.\nPOSLE VARNICA Mladenovićeva zaustavila Šarapovu!\nKristina Mladenović plasirala se u finale turnira u Štutgartu nakon što je savladala Mariju Šarapovu sa 3:6, 7:5, 6:4 posle dva sata i 39 minuta igre.\nDel Potro posustao, Kolšrajber protiv Tima za titulu Štutgart\nNemački teniser Filip Kolšajber plasirao se u finale turnira u Štutgartu, pošto je u polufinalu pobedio Argentinca Huana Martina del Potra u dva seta - 6:3 i 6:4.\nOSTVARENJE SNA Tim: Pobedio sam Rodžera na travi, najsrećniji sam na svetu\nAustrijski teniser Dominik Tim bio je u neverici posle pobede nad Rodžerom Federerom u polufinalu Štutgarta, sa 3:6, 7:6 (7), 6:4.\nRODŽER ISPUSTIO DVE MEČ LOPTE Tim preokrenuo za finale!\nRodžer Federer zaustavljen je u polufinalu Štutgarta, pošto ga je pobedio Dominik Tim sa 3:6, 7:6 (7), 6:4.\nŠvajcarski teniser Rodžer Federer plasirao se u polufinale turnira u Štutgartu, pošto je pobedio Nemca Florijana Majera 7:6 (7:2), 7:6 (7:1).\nISPAO I DUCI Kudla bolji od Lajovića posle samo 45 minuta\nSrpski teniser Dušan Lajović završio je učešće na Mercedes kupu u Štutgartu već na startu, posle poraza od Denisa Kudle iz SAD sa 6:0, 6:2.\nODMAH ISPAO Troicki eliminisan na startu od Majera\nFederer bar još dve godine neće u penziju\nŠvajcarac Rodžer Federer još najmanje dve godine igraće profesionalno tenis, pošto su organizatori Štutgarta danas saopštili da će osvajač rekordnih 17 grend slem titula sigurno učestvovati na turniru 2016. i 2017. godine, prenosi AP.\nNadal vozio Troickog avionom do Londona: Veliki je šampion /FOTO/\nZa tenisere važi da ne mogu da budu prijatelji zbog ogromnog rivalstva, ali to ne znači da ne mogu da budu ljudi, što je otkrio Viktor Troicki.\nTroicki čežnjivo gledao ka Rafinom trofeju na četiri točka: Dajte meni neki manji!\nViktor Troicki je svojim igrama, ali i ponašanjem, oduševio publiku na teniskom turniru u Štutgartu, čak i posle poraza od Rafaela Nadala u finalu sa 7:6(3), 6:3.


Koncert u Sinagogi: Četiri decenije autorskog rada Aleksandra Dujina | (Vesti - 25.04.2016) Novi Sad\n25.04.2016 u 15:11h\nKoncert u Sinagogi: Četiri decenije autorskog rada Aleksandra Dujina\nNaš proslavljeni džez pijanista ove godine obeležava 40 godina autorskog rada i tim povodom će 8. maja, sa početkom u 20 časova, s bendom Aleksandar Dujin Quartet održati koncert u Novosadskoj sinagogi.\nKrajem 2015. godine Dujin je okupio kvartet muzičara koji se po svom muzičkom opredeljenju u potpunosti uklapaju u muzički koncept MyJazzWay programa, koji je u februaru mesecu premijerno izveden u Hrvatskoj, u Splitu.\nU martu ove godine snimio je i novo CD izdanje "MyJazzWay" sa kompilacijom autorskih pesama nastalih u periodu od 1976. pa do danas, a koje će izvesti na ovom velikom koncertu.\nAleksandar Dujin jedan je od najpopularnijih ovdašnjih džez pijanista i kompozitora, kako zbog svoje autorske muzike, tako i brojnih nastupa u zemlji i inostranstvu. Diplomu je stekao na Konzervatorijumu u Beču na džez odseku u klasi profesora Frica Pauera. Četiri decenije formira džez scenu Vojvodine, a "Meta sekcija", "Kalifornija", „Plesni orkestar RTV Novi Sad“ i bečki sastav "Ado Ado" neki su od bendova u kojima je svirao i razvijao svoj stil. U Nemačkoj 1997. godine objavljuje album "Wheels Around the World", a iste godine formira i omladinski Big Bend. Naredne godine u Novom Sadu otvara svoj džez klub gde su održavane brojne svirke poznatih, ali i mladih telantovanih džez muzičara. U narednim godinama objavio je svoja autorska CD izdanja "Smooth Jazz Vol. 1" i "Vojvođanske impresije". Trenutno radi kao direktor muzičke produkcije Radio Novog Sada. U svojoj muzičkoj karijeri kombinovao je i igrao se sa različitim žanrovima, od mejnstrima, preko latino zvuka i modernog džeza, dajući svakom svoj prepoznatljiv i jedinstven stil.\nPovezane teme Aleksandar Dujin Aleksandar Dujin Quartet džez džez koncert džez u novom sadu koncert u sinagogi novosadska sinagoga Radio Novi Sad


Predsjednik SDP BIH u posjeti firmi PROCEDO u Vogošći\nDelegacija SDP BIH predvođena predsjednikom Nerminom Nikšićem bila je u posjeti uspješnoj izvoznoj, porodičnoj firmi PROCEDO, koja se nalazi u Industrijskoj zoni Vogošća. Uz predsjednika Nikšića su bili i Besima Borić, članica Predsjedništva SDP BIH, Fuad Abaspahić, predsjednik OOSDP Vogošća i Jasmin Kasumović, član Predsjedništva OOSDP Vogošća.\nDirektor firme Senad Pita je, u prijatnom i otvorenom razgovoru, upoznao delegaciju SDPBIH da su svih 40 radnika, koliko ih upošljava PROCEDO, uredno prijavljeni, da se doprinosi uplaćuju redovno kao i plate, prevoz i druge pogodnosti koje radnike firme čine zadovoljnim i uspješnim. Ovo je primjer kakav bismo voljeli vidjeti u najvećem dijelu BH preduzeća i čemu težimo kroz svoje aktivnosti i političke programe.\nU razgovoru se dotaklo i nekoliko važnih inicijativa koje bi mogle popraviti zakone i procedure i doprinijeti stvaranju većih i kvalitetnijih pogodnosti za razvoj privrede, otvaranje novih radnih mjesta i poboljšanje ukupnih uvjeta poslovanja.\nDirektor Pita je sa zadovoljstvom potpisao pristupnicu SDP BIH i tako se pridružio sve većoj porodici SDP BIH, obogaćujući je svojim znanjem i iskustvom.


RTS :: Zurovcu dve godine zatvora i proterivanje iz Srbije\nHronika Zurovcu dve godine zatvora i proterivanje iz Srbije\nZurovcu dve godine zatvora i proterivanje iz Srbije\npetak, 06. jul 2018, 16:23 -> 16:29\nApelacioni sud u Beogradu povećao je za šest meseci zatvorsku kaznu Nemanji Zurovcu (21) iz Herceg Novog i pravosnažno ga osudio na dve godine zatvora zbog nedozvoljenog nošenja pištolja sa prigušivačem sa uklonjenim fabričkim brojem i dva okvira za municiju, objavljeno je na sajtu tog suda.\nNemanja Zurovac će nakon odsluženja kazne biti proteran iz Srbije i neće moći da uđe narednih pet godina, jer mi je izrečena i mera proterivanja stranca.\nOdlukom Apelacionog suda preinačena je presuda Višeg suda u Beogradu kojom je Zurovac bio osuđen na godinu i po dana zatvora, jer je 23. aprila 2017. godine u Beogradu bez dozvole nosio pištolj sa prigušivačem pucnja i dva okvira za municiju sa uklonjenim fabričkim brojem.\nU presudi se navodi da je Zurovac pokušao da pobegne iz vozila u kojem je bio suvozač kada su policijski službenici zaustavili vozilo radi legitimisanja, ali su ga policajci stigli.\nApelacioni sud u Beogradu je usvojio žalbu Višeg javnog tužioca, ukazujući da je pogrešno prvostepeni sud olakšavajućim okolnostima za Zurovca dao značaj naročito olakšavajućih okolnosti.\nPrema oceni ovoga suda, priznanje okrivljenog ne može se tretirati kao naročito olakšavajuća okolnost u situaciji kada je okrivljeni zaustavljen radi legitimisanja, kada je pokušao da pobegne sa oružjem koje je neovlašćeno nosio.\nOlakšavajuća okolnost za ovog Novljanina bile su njegove godine, jer je delo izvršio kao mlađe punoletno lice sa 20 godina.\n1 Demontiran eksploziv pronađen u automobilu\n2 Alevom paprikom hteo da nadmudri carinike\n3 Ministarstvo traži izveštaj o zlostavljanju učenika na Voždovcu\n4 Tužilaštvo traži pritvor za osumnjičene za nasilničko ponašanje u zgradi RTS-a\n5 Mladić uhapšen zbog obijanja automobila u Rakovici


Spoljna obaveštajna služba Rusije uvrstila Petra I među svoje obaveštajce - Sputnjik Srbija\n07:27 24 Januar 2021\n13:30 23.12.2019 (osveženo 13:33 23.12.2019) Preuzmite kraći link\nPrema njegovim rečima, iako istorija Spoljne obaveštajne službe počinje 1920. godine, obaveštajna služba Rusije postojala je i mnogo pre toga.\nNaime, ruski obaveštajci su aktivno delovali u inostranstvu tokom vladavine Petra I, a govori se da je i sam car „pod diplomatskim pokrićem“ prikupljao značajne političke i naučno-tehničke informacije, istakao je Nariškin i dodao da će se naredne godine obeležiti jubilej ruske službe.\n„Važno je pokazati da Spoljna obaveštajna služba ostaje moćno sredstvo u očuvanju nacionalnih interesa i bezbednosti Rusije, a da su obaveštajci obični, visokoobrazovani ljudi, koji služe svojoj zemlji, a ne supermeni“, naglasio je Nariškin.\nTakođe je otkrio kakvi su planovi Spoljne obaveštajne službe za sledeću godinu.\n„Planiramo da deklasifikujemo određene dokumente, a taj posao dobro napreduje“, ocenio je Nariškin.\nPored toga, planirano je da se imena istaknutih ruskih obaveštajaca ovekoveče u umetničkim delima.\nSpoljna obaveštajna služba Rusije počela je sa radom 20. decembra 1920. godine, kada je formirana tajna policija Čeka.\nruska obaveštajna služba, Spoljna obaveštajna služba, ruski carevi


Il Manifesto: SAD i Izrael bi da uvuku Iran u rat, traze povod\nTanjug 4. januara 2021. 10:47\nRIM – Italijanski dnevni list leve orijentacije “Il Manifesto” piše, u opširnom članku, “da Sjedinjene Amerčke Države i Izrael” pokušavaju da uvuku Iran u rat i da za to traže neki povod.\nList navodi da su već nekoliko dana američke vojne baze u blizini Persijskog zaliva u stanju “uzbune”, da je u zoni američka nuklearna podmornica “Džordžja“, i da su proteklih dana američki bombarderi B52, nadletali područje u misiji upozorenja.\nPrema pisanju lista, ne zna sa sigurnošću gde se nalazi izraelska podmornca “Delfin” opremljena nuklearnim bombama, koja je prošli mesec prošla kroz Suecki kanal, ali tvrdi list, “nema dileme da je u zoni Persijskog zaliva”.\nNapetost u regionu Zaliva je porasla jer je ovih dana prva godišnjica ubistva iranskog generala Sulejmanija koji je ubijen uz pomoć američkih dronova. Iran je, podseća list, obećao odmazdu.\nIranski ministar za inostrane poslove optužio je SAD i Izrael da traže razlog za početak rata proitv Irana i upozorava “da podaci tajnih službi upućuju da izraelski agenti rade na stvaranju povoda za američki napad na Iran”, piše italijanski list “Il Manifesto”


ŠTA DONOSE IZMJENE I DOPUNE ZAKONA O RADU | Hayat.ba\nŠTA DONOSE IZMJENE I DOPUNE ZAKONA O RADU\nIzmjenama i dopunama Zakona o radu koji će se sutra naći pred federalnim parlamentarcima, omogućava se smanjenje plata za 30 posto i radnicima u javnom sektoru ukoliko bude potrebe za tim. Izmjene Zakona ne podržava ni dio sindikalista koji danas nisu izašli na protestnu šetnju.\nIz Sindikata trgovine kažu, izmjenama Zakona o radu narušavaju se prava radnika u privatnom sektoru.\nOdluka o protestnoj šetnji donesena je nelegalno, mimo volje legalnog rukovodstva Saveza samostalnih sindikata BiH i 18 granskih sindikata, rekao je predsjednik Samostalnog sindikata državnih službenika i namještenika Samir Kurtović.\nStav 18 granskih sinikata je jasan, tražimo povlačenje Izmjena zakona o radu iz Parlamenta Federacije, ali nismo htjeli da prisustvujemo protestnoj šetnji, zaključio je Kurtović.\nŠta kažu iz Vlade Federacije i poslodavci, saznajte u narednom prilogu.


27-01-2021 12:25 Izdvojeno Srbija Politika\nSrpski pokret Dveri ponovio je zahtev Vladi Srbije da pruži podršku domaćoj privredi i socijalno ugroženim građanima Srbije,tako da u okviru kampanje "Budimo solidarni - kupujmo domaće", pored ostalog u svojim javnim nabavkama uvede privremeni preferencijalni položaj srpske robe i srpskih proizvođača, poput onog uvedenog u SAD.\nDveri (Foto: Jutjub)\nOvaj pokret podseća da je pre mesec dana Vladi Srbije predložio paket od 12 mera kako bi sprečila štetu koju privreda i socijalno najosetljiviji stanovnici trpe u uslovima pandemije.\nUkazuju da je mere slične iz paketa koje su predložile Dveri, uveo američki predsednik DŽozef Bajden, Uredbom koju je potpisao pre dva dana, a kojom se savezne agencije obavezuju da u državnim nabavkama "Kupuju domaće" i tako američku kupovnu moć u vrednosti od 200 milijardi evra iskoriste za jačanje američke privrede i za stvaranje tržišta za nove tehnologije.\n"Mere ekonomskog patriotizma" koje su Vladi predložile Dveri odnose se na strogo selektivnu pomoć isključivo najugroženijim domaćim privrednicima i preduzetnicima, navodi se pored ostalog u saopštenju Dveri.\nDa bi se domaći proizvodi izdvojili i promovisali, Dveri su predložile i posebno brendiranje domaćih proizvoda kao i medijsku kampanju na javnim medijskim servisima RTS i RTV pod nazivom "Budimo solidarni - kupujmo domaće".\nŠta su ruski bajkeri doneli u Srbiju, saznajte OVDE.\n''PROIZVEDENO U REPUBLICI KOSOVO'': Rezultat Vašingtonskog sporazuma\nŽelite da se obogatite? Ovaj srpski proizvod u svetu se prodaje za 3.720 evra parče!


FIFA i UEFA izgubile spor pred Evropskim sudom pravde - Klix.ba\nNogomet FIFA i UEFA izgubile spor pred Evropskim sudom pravde\nFIFA i UEFA izgubile spor pred Evropskim sudom pravde\nEvropski sud pravde (ECJ) u Luksemburgu dao je za pravo Belgiji i Velikoj Britaniji koje su zabranile isključivo pravo na prenošenje utakmica evropskog i svjetskog prvenstva u nogometu, zbog čega su ih tužile FIFA i UEFA, svjetska i evropska nogometna organizacija, saopćeno je u četvrtak.\nSud Evropske unije presudio je da evropski propisi dopuštaju zemlji članici da zabrani televizijama koje naplaćuju svoje usluge isključivo pravo prenošenja nekih događaja ako su ti događaji vrlo bitni za društvo u cjelini, jer velik dio javnosti ne bi mogao pratiti te događaje na besplatnim televizijskim postajama.\nBelgija i Velika Britanija sastavile su popis događaja za koje smatraju da su bitni za njihova društva i koje će moći prenositi besplatne televizije. Belgija je na taj popis stavila sve utakmice na svjetskom nogometnom prvenstvu, a Velika Britanija sve utakmice na svjetskom i evropskom nogometnom prvenstvu.\nObje zemlje su te popise poslale Evropskoj komisiji koja je ocijenila da oni nisu u suprotnosti s evropskim propisima.\nMeđunarodna federacija nogometnih saveza (FIFA), koja organizira svjetska prvenstva, te Unija evropskih nogometnih saveza (UEFA), koja organizira evropska nogometna prvenstva, obratile su se sudu EU-a u Luksemburgu jer najveći dio njihovih prihoda potječe od prodaje prava na prijenos događaja s tih prvenstava.\n"Kad su ta takmičenja u cjelini vrlo bitna za društvo, ograničavanje slobode pružanja usluga i prava poslovnog nastana opravdana je pravom na informacije i potrebom da se širokoj javnosti osigura pristup televizijskim prijenosima tih događaja", kaže se u saopćenju luksemburškog suda.


Floraderm krem za osetljivu i problematičnu kožu 100ml - Idealno.rs\nPočetna / Lepota i zdravlje / Kozmetika i higijena / Nega tela / Floraderm krem za osetljivu i problematičnu kožu 100ml\nFloraderm krem za osetljivu i problematičnu kožu 100ml\nZa ovaj proizvod trenutno nema ponude. Poslednja je bila dostupna 18. 05. 2022 po ceni 1.200,00 DIN u Shoppster.rs\nGarnier Ambre Solaire pena za samopotamnjivanje kože 200 ml\nEVELINE - BRAZILIAN BODY - LUXURY GOLDEN BODY ILLUMINATOR 150ml\nEVELINE - SLIM EXTREME 4D SCALPEL - ANTICELULIT SERUM SA TERMALNIM BLATOM\nZiaja Bundeva I Đumbir Šećerni Piling Za Tel0 300ml\nFilter za masku Willson Valuair A1 BD1001619\nAjurvedsko ulje za masažu Mahanarajana 100ml\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Floraderm krem za osetljivu i problematičnu kožu 100ml i izberi najbolju. Nega tela iz kategorije Kozmetika i higijena je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Floraderm krem za osetljivu i problematičnu kožu 100ml i vidi da li ti odgovara ili pogledaj druge proizvode brenda --UNKNOWN--. Opis i tehnički podaci proizvoda Floraderm krem za osetljivu i problematičnu kožu 100ml se mogu razlikovati od onih u internet prodavnici u kojoj obavljaš kupovinu. Floraderm krem za osetljivu i problematičnu kožu 100ml je dostupan u prodavnici po ceni, koja je navedena pored svakog prodavca u meniju "Prodavnice".\nGarantne uslove za Floraderm krem za osetljivu i problematičnu kožu 100ml proveri u prodavnici u kojoj nameravaš da obaviš kupovinu. Slika za Floraderm krem za osetljivu i problematičnu kožu 100ml je simbolična, zato se pre kupovine u prodavnici uveri da je proizvod isti.\nFLORADERM® KREM je originalno formulisan biljni krem za osetljivu i problematičnu kožu na bazi ekstrakata slatkog korena i hajdučke trave, maslinovog ulja i vitamina E. Preporučuje se kod odraslih i dece od najranijih dana za svakodnevnu negu i zaštitu osetljive, suve i kože zahvaćene različitim oboljenjima (alergija, lišaj, ekcem, atopijski dermatitis, psorijaza), kože izložene štetnom delovanju ultravioletnih zraka i drugih faktora životne sredine, kao i radioterapijskom zračenju. Ubrzano regeneriše i revitalizuje kožu, vraća zdrav izgled, pomaže očuvanju fiziološkog pH kože, sprečava gubitak vlage i povećava hidrataciju kože. Umiruje kožu, ublažava iritaciju, smanjuje crvenilo, svrab, perutanje i neprijatan osećaj zategnutosti kože.